Hamil 'Baby Boy @ Girl'? Ibu, Jom Intai 8 Tanda Ini, Mana Tahu Tekaan Mengena!

“
Pregnant
baby boy
 ke
baby girl
?”, ini antara soalan yang kerap ditanya pada
ibu mengandung
. Bagaimana untuk mengetahui ciri ciri mengandung anak lelaki? Adakah ia berbeza dengan ciri ciri mengandung anak perempuan?

Jom ketahui apakah ciri ciri mengandung anak lelaki mahupun anak perempuan pada seorang wanita hamil.

Untuk mendapatkan lebih banyak info tentang Kehamilan, sila dapatkannya
di sini.

Ciri ciri mengandung anak lelaki

Benarkah terdapat tanda-tanda yang mungkin menunjukkan anda sedang hamil jantina bayi lelaki atau perempuan?

Sememangnya ada petunjuk ciri ciri mengandung anak lelaki ataupun perempuan. Cuma ia adalah sekadar untuk ramalan semata-mata.

Berikut antara tanda mengandung anak lelaki yang boleh ibu perhatikan pada diri, mana tahu rezeki dapat
baby boy.

#1. Pengambilan makanan tinggi kalori sewaktu persenyawaan

Satu kajian mendapati wanita yang makan makanan tinggi kalori semasa persenyawaan dan sarapan pagi secara berkala
meningkatkan kemungkinan untuk hamil bayi lelaki.

Berdasarkan kepercayaan mengatakan, bayi lelaki memerlukan lebih banyak sumber tenaga seperti kalori berbanding
bayi perempuan
.

Ciri ciri mengandung anak lelaki #2. Makan lebih banyak semasa hamil

Bayi lelaki atau perempuan? Berdasarkan selera, anda boleh menentukannya.

Satu kajian berdasarkan
diet ibu hamil
 mendapati wanita mengandungkan anak lelaki akan makan 10% lebih banyak kalori daripada mereka yang hamilkan bayi perempuan.

Pengambilan protein, karbohidrat dan lemak harian meningkat sehingga 200 kalori tambahan setiap hari.

Mengapa selera makan yang lebih besar dianggap tanda mengandung anak lelaki?

Penyelidik berpendapat testosteron yang dirembeskan
oleh janin
 lelaki memberikan isyarat kepada ibu untuk makan lebih banyak.

Mungkin disebabkan itulah kebanyakan saiz bayi lelaki yang lahir adalah lebih besar berbanding perempuan.

Ciri ciri mengandung anak lelaki #3. Menolak makanan kegemaran

Berbeza dengan ciri-ciri mengandung bayi perempuan, wanita yang kononnya hamil bayi lelaki dikatakan menjadi semakin cerewet dalam aspek pemakanan.

Keadaan ini mempunyai kaitan dengan cara sistem imun wanita berbadan dua berfungsi ketika berusaha melindungi janin yang sedang membesar.

Baca juga:

#4. Menghidap diabetes kehamilan

Beberapa penyelidikan mendapati, ibu yang mengandung anak lelaki lebih cenderung menghidap diabetes kehamilan atau dalam istilah perubatan dikenali sebagai
diabetes gestasi
.

Ini berikutan keadaan semasa mengandung yang dicirikan oleh kandungan glukosa lebih tinggi daripada biasa, terutamanya jika dibandingkan dengan wanita hamil dengan bayi perempuan.

Jadi itu antara tanda mengandung anak lelaki, bagaimana pula jika mengandungkan anak perempuan?

Ciri ciri mengandung anak perempuan

Berikut merupakan antara petanda anda mungkin sedang hamil bayi perempuan:

#1. Anda menghidap
hyperemesis gravidarum

Berdepan dengan
mabuk pagi
 adalah antara gejala ketika mengandung yang boleh dijangkakan.

Tetapi ada sesetengah ibu hamil mungkin terpaksa berdepan dengan simptom mual dan muntah yang lebih teruk.

Keadaan itu dikenali sebagai hyperemesis gravidarum
, dengan kecenderungan menyebabkan penurunan berat badan, kekurangan zat makanan dan dehidrasi.

Sungguh tidak menyenangkan, bukan? Tetapi itulah antara ciri-ciri mengandung anak perempuan yang mungkin akan anda alami.

#2. Mengalami banyak tekanan

Tekanan yang dialami semasa berbadan dua sememangnya tidak bagus
, khususnya bagi tumbesaran janin. Bahkan, ia meningkatkan
risiko kelahiran pramatang
!

Tetapi dikatakan semakin besar tekanan yang dihadapi, kemungkinan untuk anda mempunyai bayi perempuan adalah tinggi.

#3. Menjadi lebih pelupa

Atas sebab-sebab yang tidak diketahui, antara ciri-ciri mengandung anak perempuan adalah bakal ibu menjadi lebih pelupa.

Jangan terkejut kerana pada hakikatnya simptom
pregnancy brain
 atau
momnesia
 sememangnya wujud tanpa mengira
jantina bayi yang dikandungkan.

Ini kerana kebanyakan wanita hamil cenderung berdepan masalah kekurangan tidur atau tekanan yang sekali gus memberi kesan kepada memori.

#4. Kedudukan bayi songsang

Anda sedang hamil 32 minggu dan kedudukan bayi masih kepala di atas dan badan di bawah?

Ada kepercayaan menyatakan
kedudukan bayi songsang
 ini mungkin ada kaitan dengan ciri-ciri mengandung anak perempuan!

Walau bagaimanapun, seperti yang dinyatakan pada awal tadi, segala apa yang dikongsikan ini adalah sekadar untuk suka-suka dan ramalan sahaja.

Mengenal pasti jantina bayi

Meramal jantina bayi adalah berkaitan 50% untuk ia menjadi kenyataan. Satu-satunya cara untuk ramalan anda menjadi 100% tepat atau tidak adalah dengan
kelahiran si kecil
 itu nanti.

Sebaliknya, jika anda mahukan kepastian tentang ciri ciri mengandung anak lelaki atau perempuan, sudah tentu melakukan pemeriksaan dan ujian adalah jawapan yang pasti!

Antaranya:

Ujian darah DNA bebas sel
 – Ujian darah ini boleh dilakukan seawal minggu ke-9 kehamilan. Ia boleh mendedahkan jantina si kecil yang dikandungkan

Ujian genetik lain
 – Anda boleh memilih untuk melakukan amniosentesis atau pensampelan chorionic villi (CVS) semasa kehamilan. Ia hampir sama dengan ujian darah DNA bebas sel, tetapi lebih invasif

Imbasan ultrabunyi
 – Merupakan antara pilihan biasa bagi kebanyakan ibu bapa untuk mengetahui jantina bayi. Ia boleh dilakukan ketika kandungan berusia 20 minggu ke atas

Selamat mencuba!


Cara Seronok untuk Kekal Sihat di luar Gimnasium dengan Rakan-rakan

Artikel ini ditulis dengan kerjasama
Naluri
.

“Saya terlalu sibuk untuk pergi ke gim”, “yuran terlalu mahal”, “Saya merasa takut dengan orang lain yang kelihatan sihat”.

Pernahkah anda mempunyai pemikiran ini setiap kali anda berfikir untuk pergi ke gim? Bersenam di gim adalah cara terbaik untuk mematuhi rutin dan lebih berdisiplin dengan rancangan senaman anda. Tetapi terdapat juga banyak pilihan lain untuk bersenam yang kos yang rendah. Berikut adalah beberapa cadangan dan manfaatnya:

 Banyak menggunakan pergerakan kaki

Kajian mendapati bahawa dengan pergerakan kaki yang lebih banyak mempunyai manfaat kesihatan yang luar biasa. Mereka yang menghabiskan lebih banyak masa berdiri dan bergerak mencatatkan tahap gula dan kolesterol yang lebih rendah. Faedah lain dengan berjalan kaki termasuklah penurunan indeks jisim badan (BMI) dan lilitan pinggang.

Amalan ini boleh diringkaskan dengan amalan “berdiri, kurang duduk dan bergerak lebih banyak”. Sebagai contoh, anda boleh memilih untuk menggunakan tangga daripada mengambil lif atau berdiri semasa bercakap di telefon, berdiri semasa mesyuarat dan meletak kereta anda beberapa meter jauh dari pintu masuk.

 Apabila terlalu panas, keluarkan peluh dengan sukan
indoor

Ping pong, badminton, bola keranjang, berenang dan semua sukan
indoor
 dapat dimainkan bersama dengan rakan-rakan anda. Terdapat banyak pilihan permainan dan sukan yang menyeronokkan, cepat, tidak akan membosankan anda dan juga akan membantu membina kemahiran sosial anda.

Kajian terbaru mendapati bahawa
indoor rock climbing
 dikaitkan dengan pengurangan kemurungan dan kebimbangan. Ia juga membantu meningkatkan kesedaran sambil membina keberkesanan diri. Terdapat beberapa institusi psikiatri di Jerman yang menggunakan kaedah ini sebagai kaedah rawatan untuk kemurungan dan kecemasan.

 Buat latihan aerobik anda sendiri dan kem boot

Pergi ke ruang terbuka, padang atau taman permainan berhampiran kawasan kediaman anda dengan sekumpulan rakan untuk bertemu. Sediakan aktiviti yang boleh dijalankan di kawasan padang dan ajak rakan anda untuk menyertainya. Libatkan diri dalam pergerakan kardiovaskular kerana ianya lebih seronok apabila anda melakukannya bersama-sama!

 Bersiar-siar di sekitar bandar atau di pusat membeli-belah!

Terdapat banyak pilihan untuk bersiar-siar di bandar yang mungkin tidak diketahui oleh anda. Cuba lawati galeri seni, muzium dan tapak bersejarah. Jadilah pelancong di bandar anda sendiri dan terokainya!

Lebih suka pergi ke pusat membeli-belah? Jangan risau, kajian yang dilakukan pada warga tua mendapati peningkatan yang signifikan dalam tingkah laku dan kecergasan aktiviti fizikal pada mereka yang mengambil bahagian dalam program berjalan kaki di pusat membeli-belah. Gunakan pusat membeli-belah yang cantik dan indah di kawasan kejiranan anda. Nikmati pemandangan dan persekitaran yang selesa untuk bersiar-siar. Dengan pakaian yang sesuai dan kasut untuk tujuan bersiar-siar, anda bersedia untuk bersiar-siar!

 Cuba mendaki

Pergi mendaki dengan sekumpulan rakan. Terdapat beberapa bukit yang anda boleh pergi untuk aktiviti pendakian. Terdapat juga beberapa tempat di mana anda boleh pergi untuk aktiviti berbasikal. Jika anda tidak mempunyai basikal, cuba pilih lokasi yang menyediakan perkhidmatan sewa basikal yang berdekatan.

 Joging bukan hanya menyihatkan anda, tetapi juga untuk bersama-sama rakan anda

Taman awam boleh menjadi tempat yang sesuai untuk anda berjoging. Pakai
sneaker
 / kasut berlari anda dan anda sedia untuk berjoging. Gunakan peluang ini untuk berjumpa dengan rakan dan berbual dengan mereka semasa anda berjoging. Beri perhatian pada pernafasan anda untuk mengelakkan daripada tercungap-cungap. Joging anda lebih bermakna jika dilakukan bersama-sama rakan dan teman.

 Jadikan rutin harian sebagai senaman

Satu kajian mendapati bahawa melakukan apa-apa jenis aktiviti fizikal selama 30 minit dalam lima hari seminggu boleh mengurangkan risiko kematian anda dari sebarang sebab sebanyak 28% dan mengurangkan kadar penyakit jantung anda sebanyak 20%. Ini termasuk tugasan harian rumah tangga dan berkebun. Oleh itu, sentiasa bekerja di sekitar kawasan rumah, nikmati kerja harian yang anda lakukan kerana dapat membantu anda menjadi lebih sihat!

Terdapat banyak cara untuk kekal sihat dan membawa kepada gaya hidup yang sihat. Mulakan dengan sesuatu yang kecil dan boleh dilakukan sambil memberi ruang kepada orang yang anda sayangi untuk menjadikannya lebih menyeronokkan.


5 Mitos MEREPEK Tentang COVID-19 Masih Dipercayai Ramai, Berhenti Sebar Berita Palsu!

Untuk mendapatkan lebih banyak info tentang coronavirus di Malaysia, sila dapatkannya
di sini
.

Sedang dunia digemparkan dengan wabak virus korona (COVID-19), terdapat pelbagai mitos virus korona berlegar-legar di masyarakat hingga muncul banyak salah faham!

Antaranya seperti beberapa mitos virus corona ini –

Artikel berkaitan:

5 Lagi Mitos COVID-19 Yang Kita TIDAK Boleh Percaya! #4 Paling Mengarut

Minum Air Suam Boleh Bunuh Virus COVID-19? Ini Jawapan Pakar!

Sebelum itu, ini perkembangan semasa kes COVID-19 di Malaysia:

[covid_19]

1. Penularan melalui barangan dari China merupakan mitos virus korona

Tempoh hari, tular “khabar angin’ tentang risiko dijangkiti COVID-19 hanya melalui barangan yang ditempah online dari China.

COVID mempunyai sifat lebih kurang sama dengan
virus korona yang pernah menyebabkan SARS
.

Jika ia juga memiliki sifat yang sama, maka tempoh jangka hayat virus di luar badan hanyalah beberapa jam.

Tetapi, tahukah anda, virus ini boleh merebak melalui sentuhan muka, wang kertas dan juga duit syiling?

Artikel berkaitan:

Saintis Sahkan Bukan Hanya Batuk & Bersin, Tapi Coronavirus Boleh Tersebar Melalui CIRIT-BIRIT!

Usah Pentingkan Diri! Ini Sebabnya JANGAN Beli Barang Yang Tak Perlu Semasa COVID-19 Melanda

Meskipun pekerja boleh menyebarkan virus korona pada kotak sekalipun, ia akan melalui proses pembasmian kuman sebelum dihantar.

Setakat ini tiada bukti yang mengatakan virus korona boleh menjangkiti individu melalui barangan import.

2. Mitos virus korona yang tular – minum alkohol boleh sembuhkan jangkitan COVID

Walaupun
alkohol dapat membunuh pelbagai jenis bakteria dan virus pada kepekatan tertentu
, namun minuman alkohol tidak boleh membasmi jangkitan tersebut.

Pengarah Kawalan dan Penghindaran Penyakit di Pusat Kesihatan San Francisco telah mengesahkan ura-ura tersebut sebagai mitos.

Menurutnya, minuman beralkohol tidak boleh menyembuh atau menyebabkan jangkitan.

Mungkin anda cenderung untuk menggunakan hujah
hand sanitizer
yang mengandungi 60% alkohol sebagai alasan
.

Artikel berkaitan:

Kerap Cuci Tangan Guna Air Sabun Satu SENJATA Utama Perangi COVID-19? Bukan Hanya Hand Sanitizer!

Anda Fikir
Hand Sanitizer
Berkesan Membasmi COVID-19? Jangan Terkejut Bila Tahu Risiko Ini!

Namun, cara paling berkesan untuk mengelak jangkitan bukanlah dengan
hand sanitizer,
 tetapi amalan
basuh tangan menggunakan air dan sabun
.

 Jika tiada air dan sabun, baru lah boleh guna
hand sanitizer
tersebut.

3. Guna vaksin pneumonia untuk elak jangkitan virus korona – satu lagi MITOS!

Penggunaan vaksin pneumonia tidak boleh melindungi anda daripada jangkitan ini.

Vaksin tersebut hanya boleh melindungi anda dari jangkitan virus seperti pneumokokus dan Haemophilus influenza jenis B (HiB).

Setiap virus mempunyai struktur genetik berbeza.

Jangan pula anda batalkan niat untuk mengambil vaksin tersebut jika anda belum mendapatkannya. Anda perlu melindungi diri daripada jangkitan lain juga.

Walaupun masih tiada lagi vaksin yang boleh melindungi individu daripada jangkitan COVID, syarikat terkemuka seperti Novavax dan Johnson & Johnson sudah mula mencipta vaksin bagi jangkitan ini.

Artikel berkaitan:

https://wp.hellodoktor.com/ms/coronavirus/covid19/ujian-klinikal-vaksin-covid-19/

4. Kangkung boleh sembuhkan COVID?

Betulkah
sayur kangkung dalam merawati virus korona baharu
? Jawapannya tidak ada bukti atau penerangan yang jelas.

Artikel berkaitan:

Betul Ke Sayur Kangkung Boleh Ubati Wabak Virus Korona Baharu?

Lepas Kangkung, Kini Kunyit Pula Dikatakan Boleh Ubati Virus Korona- Betul Ke?

Malah, mitos ini tidak dapat dibuktikan mana-mana badan kesihatan global. Kementerian Kesihatan Malaysia (KKM) menggalakkan garis panduan yang selari dengan CDC.

Garis panduan yang dikeluarkan CDC adalah setiap individu
perlu
 membasuh tangan secara kerap.

Perkara ini telah disokong oleh Pertubuhan Kesihatan Sedunia (WHO) maka anda tidak perlulah paranoid dan mandi 6 hingga 7 kali sehari.

Ianya tidak produktif atau memberikan sebarang kesan positif terhadap pembasmian virus korona baharu.

Walau bagaimanapun, anda boleh meningkatkan imuniti tubuh badan anda dengan mencuba gabungan jus buah-buahan seperti dalam video ini.

https://www.facebook.com/HelloDoktorMY/videos/667348440759697/

Tetapi ingat, cadangan minuman jus ini bukan bertujuan untuk merawat sebarang jangkitan virus seperti COVID-19, tetapi ia hanya berfungsi meningkatan imuniti atau antibodi tubuh anda agar lebih kuat dalam melawan serangan bakteria atau virus.

5. COVID boleh tersebar melalui mata

Ada sedikit kebenaran pada mitos ini. Jika anda tidak mencuci tangan anda yang bersentuh dengan pelbagai permukaan,
 tindakan menggosok mata boleh menyebabkan jangkitan
.

Namun, secara amnya, jangkitan COVID tidak boleh tersebar melalui mata. Tiada bukti yang mengatakan ia bertindak sedemikian.

Ia telah disahkan merebak melalui titisan air di udara melalui bersin dan batuk. Selain daripada itu, jangkitan ini juga boleh merebak melalui sentuhan dengan objek yang tercemar dengan virus tersebut.

Artikel berkaitan:

Konklusi

Sekiranya anda pernah menyebarkan mana-mana mitos seperti di atas, inilah masanya untuk anda membuat pembetulan.

Setiap manusia tidak terlepas daripada melakukan kesalahan. Maka, jangan malu, jangan segan. Kongsikan maklumat ini bagi mengelakkan ramai individu mempunyai kefahaman yang salah terhadap jangkitan COVID.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Carta Pertumbuhan Bayi Mengikut Berat, Panjang & Ukuran Lilit Kepala

Mengukur berat dan panjang bayi baru lahir adalah penting untuk mengetahui tahap tumbesaran si manja. Jom fahami lebih lanjut
mengenai perkembangan bayi
 0 hingga 12 bulan.

Pentingnya ukuran berat & panjang bayi baru lahir

Seorang anak akan membesar pada kadar pertumbuhan tersendiri.

Kategori sihat bagi anak adalah sesuatu yang bervariasi, sama ada besar, kecil, tinggi atau pendek.

Banyak faktor yang mempengaruhi ketinggian dan berat badan anak seperti genetik, jantina, pemakanan, aktiviti fizikal, masalah kesihatan, persekitaran dan hormon

Jadi bagaimana untuk doktor menentukan sama ada tinggi dan berat
seorang anak itu sihat
atau sebaliknya?

Umumnya, doktor akan menggunakan carta pertumbuhan daripada Pertubuhan Kesihatan Sedunia (WHO) untuk membantu menjawab persoalan itu.

Kadar kiraan pula akan mengikut ukuran persentil. Ini termasuklah dalam mengukur berat dan panjang bayi baru lahir.

Baca juga:

Apa itu Persentil?

Persentil adalah ukuran yang menunjukkan di mana seorang anak akan dibandingkan dengan kanak-kanak lain.

Pada carta pertumbuhan, persentil ditunjukkan sebagai garis yang dilukis dengan corak melengkung.

Apabila doktor menandakan berat dan tinggi badan anak pada carta, mereka akan melihat garis persentil yang akan terhasil.

Semakin tinggi bilangan persentil, semakin besar anak
dibandingkan dengan kanak-kanak lain
yang sama umur dan jantina.

Semakin rendah bilangan persentil, semakin kecil anak itu.

Paling penting, anda harus merujuk carta pertumbuhan yang betul mengikut jantina bayi.

Untuk mendapatkan lebih banyak info tentang Keibubapaan, sila dapatkannya
di sini.

Kiraan berat bayi

Untuk kiraan berat mengikut usia pula, anda perlu mencari
berat bayi
 pada grid sebelah kiri atau kanan dan kemudian melihat usia anak pada garisan bawah.

Ikut garis mendatar dan menegak sehingga bersilang pada garisan melengkung. Ikuti garis melengkung tersebut untuk mengetahui persentil anak.

Melihat contoh di atas, bayi lelaki tersebut berusia 12 bulan dengan berat lebih kurang 10.4 kilogram (kg).

Bayi tersebut berada pada persentil 75. Ini bermakna 75% daripada bayi lelaki seusianya mempunyai berat yang lebih rendah dan baki 25% pula lebih berat.

Bayi lelaki

Berikut adalah anggaran berat seimbang
bagi bayi lelaki
 untuk mencapai titik 0 (rujuk carta dari Kementerian Kesihatan Malaysia, KKM) mengikut peningkatan usia sehingga setahun:

Lahir – 3.5 kg

0.5 bulan – 4.0 kg

1.5 bulan – 4.9 kg

2.5 bulan – 5.7 kg

3.5 bulan – 16.4 kg

4.5 bulan – 7.0 kg

5.5 bulan – 7.6 kg

6.5 bulan – 8.2 kg

7.5 bulan – 8.6 kg

8.5 bulan – 9.1 kg

9.5 bulan – 9.5 kg

10.5 bulan – 9.8 kg

11.5 bulan – 10.2 kg

12.5 bulan – 10.5 kg

Bayi perempuan

Berikut adalah anggaran berat seimbang bagi bayi perempuan untuk mencapai titik 0 (rujuk carta KKM) mengikut peningkatan usia sehingga setahun:

Lahir – 3.4 kg

0.5 bulan – 3.8 kg

1.5 bulan – 4.5 kg

2.5 bulan – 5.2 kg

3.5 bulan – 5.9 kg

4.5 bulan – 6.4 kg

5.5 bulan – 7.0 kg

6.5 bulan – 7.5 kg

7.5 bulan – 7.0 kg

8.5 bulan – 8.3 kg

9.5 bulan – 8.7 kg

10.5 bulan – 9.0 kg

11.5 bulan – 9.4 kg

12.5 bulan – 9.7 kg

Baca juga:

Panjang bayi baru lahir

Panjang bayi diukur dari bahagian atas kepala sehingga ke bawah mengikut salah satu tumitnya.

Berbeza dengan ukuran ketinggian yang diukur ketika berdiri, ukuran panjang bayi baru lahir biasanya akan diukur semasa si manja berbaring.

Sebagai contoh kiraan carta di bawah, bayi perempuan yang berusia 18 bulan dengan panjang  77 cm, berada pada persentil 10.

Ini bermakna 10% bayi perempuan sebaya adalah lebih pendek dan 90% yang lain adalah lebih panjang.

Bayi lelaki

Berikut adalah kepanjangan
bagi bayi lelaki
 untuk mencapai titik 0 (rujuk carta KKM) mengikut peningkatan usia sehingga setahun:

Lahir – 49.9 cm

1 bulan – 54.7 cm

2 bulan – 58.4 cm

3 bulan – 61.4 cm

4 bulan – 63.9 cm

5 bulan – 65.9 cm

6 bulan – 67.6 cm

7 bulan – 69.2 cm

8 bulan – 70.6 cm

9 bulan – 72 cm

10 bulan – 73.3 cm

11 bulan – 74.5 cm

12 bulan – 75.7 cm

Bayi perempuan

Berikut adalah kepanjangan bagi bayi perempuan untuk mencapai titik 0 (rujuk carta KKM) mengikut peningkatan usia sehingga setahun:

Lahir – 49.1 cm

1 bulan – 53.7 cm

2 bulan – 57.1 cm

3 bulan – 59.8 cm

4 bulan – 62.1 cm

5 bulan – 64 cm

6 bulan – 65.7 cm

7 bulan – 67.3 cm

8 bulan – 68.7 cm

9 bulan – 70.1 cm

10 bulan – 71.5 cm

11 bulan – 72.8 cm

12 bulan – 74 cm

Ukuran kepala

Selain daripada ukuran berat dan panjang bayi baru lahir, lilitan kepala juga penting dalam memberi petunjuk
mengenai perkembangan otak.

Sekiranya kepala si manja lebih besar atau kecil daripada kebanyakan bayi lain, ia bermakna mungkin ada masalah.

Sebagai contoh, kepala lebih kecil mungkin petanda bahawa otak tidak berkembang dengan baik.

Untuk mengetahuinya, anda boleh mencari ukur lilit kepala bayi pada bahagian kiri carta – ukuran tersedia dalam sentimeter (cm) atau inci.

Ikut garis mendatar dan menegak sehingga ia bersilang (bertemu). Dalam kebanyakan kes, setiap ukuran akan berada pada garis melengkung.

Apabila sudah mendapat titik bersilang, ikut garis melengkung ke kanan. Pada hujungnya anda akan melihat nombor yang menunjukkan persentil bayi.

Seperti contoh di bawah,
seorang bayi perempuan
 3 bulan dengan lilitan kepala 15.5 inci, berada pada persentil 50.

Ini bermakna separuh daripada bayi perempuan seusianya mempunyai ukur lilit kepala lebih besar dan separuh lagi lebih kecil.

Bayi lelaki

Bayi perempuan

Perkembangan bayi 0 12 bulan

Di samping mengetahui ukuran berat dan panjang bayi baru lahir, anda juga perlu mendapatkan pemeriksaan doktor, walaupun anak sentiasa sihat.

Ini kerana 2 tahun pertama adalah masa penting dalam proses tumbesaran dan perkembangan bayi.

Pemeriksaan 1, 2, 4 dan 6 bulan

Ini antara apa yang boleh dijangkakan ketika pemeriksaan:

#Doktor akan memeriksa bayi

1 bulan

Pemeriksaan asas akan dilakukan – ukuran, pengawasan perkembangan, penilaian psikososial / tingkah laku dan ujian fizikal.

Si manja mungkin akan diberikan
suntikan imunisasi
 hepatitis B dos ke-2.

2 bulan

Pemeriksaan asas seperti pengukuran, perkembangan, tingkah laku dan tubuh bayi.

Kali ini bayi akan diberikan suntikan seperti Difteria-Tetanus-Pertussis-Polio-Hepatitis B-Haemophilus influenza jenis b (DTaP-IPV-HepB-Hib) dos pertama.

4 bulan

Pemeriksaan standard biasa akan dilakukan.

Selain itu, bayi juga akan mendapat suntikan DTaP-IPV-HepB-Hib dos ke-3.

6 bulan

Pemeriksaan sama seperti bulan 1, 2 dan 4 akan dilakukan bersama suntikan vaksin Hepatitis B dos ke-3 dan Campak (untuk bayi yang berada di Sabah sahaja).

#Doktor akan bertanyakan soalan

Semasa lawatan kesihatan bayi, doktor mungkin akan bertanyakan bagaimana keadaan mereka.

Anda perlu bersedia untuk menggambarkan situasi harian anak. Sebagai contoh:

Berapa jam
bayi tidur siang
 dan pada waktu malam?

Kekerapan penyusuan kepada bayi? Jika
menyusu badan
, adakah anda menghadapi masalah?

Berapa kerap lampin ditukar sehari?

Adakah bayi anda aktif?

Adakah anda memasukkan
aktiviti tummy time
 untuk bayi?

Bagaimana tingkah laku bayi?

#Bercakap mengenai pertumbuhan bayi

Selain proses pertumbuhan fizikal, tumbesaran bayi yang melibatkan
perkembangan motor dan kemahiran
 juga penting.

Bergantung kepada usia bayi, anda harus bersedia untuk menjawab pertanyaan seperti:

Adakah bayi beralih untuk melihat pemandangan atau bunyi?

Adakah bayi tersenyum?

Adakah bayi cuba mencapai objek?

Adakah bayi bertindak balas dan membuat ekspresi wajah yang sesuai?

Adakah bayi meniru bunyi yang anda buat?

Bolehkah bayi menyokong kepalanya dengan baik?

Adakah bayi anda cuba berguling?

Bolehkah bayi duduk dengan sokongan?

Adakah bayi cuba untuk berada dalam posisi berdiri?

Perkembangan bayi 0 12 bulan: Pemeriksaan 9 hingga setahun

#Doktor akan memeriksa bayi

9 bulan

Prosedur pemeriksaan kesihatan biasa seperti pengukuran, penilaian psikososial dan tingkah laku serta pemeriksaan fizikal.

Si manja akan mendapat suntikan Campak-Beguk-Rubela (MMR) dos pertama. Manakala bayi yang berada di Sarawak akan menerima suntikan vaksin Japanese Encephalitis (JE).

12 bulan

Seperti biasa akan melibatkan prosedur pengukuran, memantau perkembangan dan tingkah laku bayi bersama pemeriksaan fizikal.

Si kecil juga akan diberikan suntikan MMR dos ke-2.

#Doktor akan bertanyakan soalan

Doktor akan bertanyakan rangkaian soalan berkaitan pertumbuhan dan tingkah laku bayi.

Anda juga mungkin akan diminta untuk bermain dengan si manja untuk melakukan penilaian tingkah laku dan pergerakan.

Ia bertujuan untuk melihat sama ada bayi belajar kemahiran asas pada kadar normal atau sebaliknya.

Hasil keputusan akan menentukan sama ada bayi perlu melakukan lebih banyak ujian jika wujud
isu kelewatan perkembangan
.

#Bercakap mengenai pertumbuhan bayi

Jika terdapat sebarang pertanyaan atau kebimbangan mengenai keadaan anak, pastikan anda sudah bersedia dengan soalan untuk diajukan kepada doktor.

Ia adalah peluang terbaik untuk mendapatkan nasihat dan penyelesaian yang diperlukan.


Doktor...Tanggalkan Kot Putih Tu

Jika anda pernah dimasukkan ke dalam wad hospital kerajaan, anda akan perasan terdapat banyak doktor pelatih yang memakai kot putih. Segak, menawan dan tampak meyakinkan. Namun, putih tidak semestinya bersih dan hitam tidak semestinya kotor. Disebalik keputihan itu terdapat kekeruhan yang boleh menjadi mimpi ngeri buat para pesakit. Ingin tahu berkaitan dengan kekeruhan tersebut? Ikuti artikel ini.

Wajib ke untuk doktor memakai kot putih?

Menurut kaji selidik yang telah dijalankan pada tahun 1991, 72% daripada jumlah subjek yang terdiri daripada doktor dan pelajar perubatan memakai kot putih sepanjang mereka berada di hospital. Secara teknikalnya, ini bermakna, mereka memakai pakaian ini bukan sahaja di dalam wad, malah ketika bergegas ke tandas, ketika makan di kafeteria hospital dan sebagainya.

Terdapat 3 sebab utama mengapa doktor atau pelajar perubatan memakai kot putih:

Untuk membezakan di antara doktor dan pesakit

Untuk membolehkan doktor meletakkan peralatan perubatan seperti stetoskop ke dalam poket yang tersedia khas

Untuk memastikan pakaian mereka bersih

Namun, sama ada wajib atau tidak untuk seseorang doktor itu memakainya bergantung kepada polisi jabatan masing-masing.

Jabatan pediatrik (kanak-kanak), sebagai contoh, tidak mewajibkan para doktor untuk memakai kot putih kerana kanak-kanak kebiasaannya akan menjerit dan menangis apabila melihat individu yang memakai pakaian tersebut. Jabatan psikiatri juga tidak menggalakkan doktor mereka untuk memakai kot putih kerana sukar untuk menjalinkan hubungan profesional ketika proses mengambil sejarah pesakit.

Pada situasi tertentu, pakaian tersebut boleh menjadi pelindung buat para doktor dan keluarga mereka. Sebagai contoh, seorang doktor melihat lebih daripada 10 pesakit sehari dan setiap seorang daripadanya mempunyai penyakit yang berlainan. Ada yang memegang bahu doktor, ada yang terbatuk ketika diperiksa oleh doktor. Apabila tamat waktu kerja, doktor tersebut akan pulang ke rumah, memeluk anak dan isteri. Nampak tak bagaimana pakaian tersebut dapat melindungi doktor dan keluarganya?

Risiko penyebaran penyakit nosokomial

Penyakit nosokomial adalah merupakan jangkitan kuman yang berlaku selepas 48 jam pesakit dimasukkan ke dalam hospital. Menurut satu kajian yang telah dijalankan pada tahun 2017, doktor yang memakai kot putih berlengan panjang mempunyai 25% risiko untuk menyebarkan penyakit kepada pesakit yang lain.

Perkara ini boleh berlaku disebabkan oleh:

Doktor kebiasaannya berada pada posisi yang sangat rapat dengan pesakit ketika pemeriksaan fizikal

Kain yang digunakan untuk membuat pakaian tersebut menjadi rumah kepada ribuan mikroorganisma tanpa disedari

Adakah ini bermakna doktor tidak boleh memakai pakaian tersebut Pada tahun 2012, satu kajian yang dibuat oleh Asima telah meletakkan beberapa rekomendasi buat mereka yang ingin memakai pakaian tersebut sewaktu bekerja:

Perlu ada dua atau lebih kot putih dan ia wajib ditukar setiap tahun

Kot putih perlu dibasuh sekurang-kurangnya seminggu sekali

Wujudkan larangan memakai kot putih dikawasan bukan klinikal seperti restoran dan tandas

Gunakan apron sewaktu membuat prosedur

Bukan senang nak jadi doktor. Semua perkara dan risiko yang boleh memburukkan keadaan pesakit perlu diambil kira. Kot putih, sebagai contoh, perlu dijaga dengan rapi. Ia nampak mudah namun kesannya boleh mempengaruhi tahap kesihatan pesakit. Oleh itu, buat para doktor, jaga kot putih anda dengan sebaiknya.

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca artikel:

Mengapa Doktor Sering Membawa Stetoskop ke Mana-Mana?

Perspektif: Muliakanlah kerjaya seorang doktor


Wahai Isteri, Kenali 32 Tanda Suami Sedang STRES Fizikal & Mental - Jangan Abaikannya!

Stress atau tekanan boleh berlaku kepada sesiapa. Tetapi apakah tanda stress pada seseorang lelaki itu ya?

Untuk mendapatkan lebih banyak info tentang Kesihatan Mental, sila dapatkannya
 di sini.

Lelaki stress?

Tidak seperti kaum Hawa, lelaki amat sukar atau jarang sekali memperlihatkan perasaan mereka di khalayak ramai.

Mereka lebih gemar menyembunyikan perasaan mereka, seperti stres, disebabkan oleh faktor ego atau tidak mahu membesarkan perkara yang dianggap remeh.

Mungkin disebabkan oleh tanggapan yang remeh ini juga, golongan lelaki tidak begitu mempedulikan
tanda stress fizikal
 yang berlaku pada diri mereka.

Tambahan pula, stres adalah satu pengalaman bersifat individu di mana perkara yang menyebabkan stres pada seseorang lelaki, mungkin tidak berlaku pada lelaki-lelaki yang lain.

Tanda stres juga berbeza antara individu dengan individu yang lain. Justeru, sebaik-baiknya adalah orang yang terdekat dapat mengenal pasti tanda-tanda jika
seseorang lelaki itu sedang berada dalam keadaan stres
.

Apakah tanda stress dalam kalangan lelaki?

Stres boleh dialami dalam dua keadaan, iaitu sama ada secara fizikal mahupun psikologi, tetapi kedua-duanya adalah saling berkaitan.

Kajian ada menunjukkan bahawa stres yang kronik boleh menyebabkan penurunan fungsi imun tubuh.

Ini kemudiannya akan meningkatkan risiko jangkitan dan mengurangkan kemampuan tubuh untuk melawan jangkitan tersebut.

Simptom fizikal stres

Berikut merupakan antara simptom-simptom fizikal kejadian stres dalam kalangan kaum lelaki:

Sakit pada bahagian dada.

Jantung yang berdegup laju.

Tekanan darah tinggi.

Tercungap-cungap.

Keletihan.

Dorongan seks (libido)
yang semakin menurun.

Sakit pada bahagian otot seperti sakit belakang dan sakit leher.

Sakit kepala.

Pening.

Rasa kering pada bahagian tekak.

Ketidakhadaman.

Sembelit atau
cirit-birit
.

Peluh meningkat.

Kekejangan perut.

Kehilangan atau pertambahan
berat badan
.

Masalah kulit.

Simptom psikologi stres

Selain daripada simptom atau tanda-tanda stress secara fizikal, tekanan juga boleh memberi kesan terhadap psikologi seseorang individu.

Berikut merupakan antara simptom-simptom psikologi akibat stres:

Kesedihan.

Kemurungan.

Menangis.

Rasa terasing.

Insomnia.

Emosi yang tidak stabil
.

Kebimbangan.

Kegelisahan.

Kemarahan yang tidak terkawal.

Makan secara berlebihan atau terlalu kurang.

Rasa tidak yakin pada diri sendiri.

Produktiviti yang semakin menurun.

Tidak puas dengan kerja.

Perubahan yang berlaku dalam perhubungan.

Kerap merokok.

Kerap mengambil alkohol atau dadah.

Kaedah-kaedah melegakan stres yang boleh anda cuba

Jika anda adalah seorang lelaki dan berasa bahawa anda sedang berada dalam fasa tekanan, anda mungkin mahu mencuba beberapa
kaedah ini bagi melegakan tekanan yang anda alami
.

Terdapat beberapa strategi yang boleh anda lakukan, iaitu strategi jangka pendek, strategi jangka panjang, strategi pantas dan juga
coping
 yang berfokus kepada masalah yang berlaku.

Kami sarankan untuk anda melakukan strategi jangka pendek ini terlebih dahulu kerana ia amat praktikal untuk dilakukan dalam tempoh yang singkat.

Baca juga:

Strategi jangka pendek bagi melegakan stres

Strategi jangka pendek adalah
satu strategi melegakan stres
 yang boleh dilakukan di mana-mana sahaja, hanya memerlukan sedikit latihan, percuma dan memberikan kelegaan yang bersifat segera.

Antara strategi yang boleh anda lakukan ialah:

#1. Imejan berpandu (
guided imagery
)

Ia adalah seolah-olah
percutian pendek
dalam minda anda.

Anda boleh cuba membayangkan keberadaan anda di tempat-tempat yang menenangkan seperti membayangkan anda berada di tepi pantai untuk tujuan relaksasi.

Tutupkan mata anda selama beberapa minit dan bayangkan aktiviti yang ingin anda lakukan.

L
ibatkan semua deria anda untuk membantu anda mencapai ketenangan dan kegembiraan yang maksimum.

#2. Meditasi

Dengan bermeditasi dapat
memberikan anda kelegaan stres yang bersifat jangka pendek.

Ia juga mempunyai manfaat pengurusan stres yang berpanjangan. Dalam masa sama ia mencegah tanda stress kerja.

Terdapat pelbagai lagi jenis meditasi yang boleh anda cuba dan setiap satunya adalah unik dan memberikan kebaikan yang tersendiri.

#3. Lakukan relaksasi otot progresif

Ia melibatkan relaksasi kesemua otot dalam tubuh anda mengikut kumpulan. Mulakan dengan menarik nafas beberapa kali.

Kemudian, lakukan regangan dan relaksasi beberapa kumpulan otot bermula daripada dahi sehinggalah ke
bahagian jari kaki
 anda.

Apabila anda kerap melakukannya, anda akan tahu berkenaan ketegangan yang berlaku pada otot anda dan mampu untuk relaks dengan lebih mudah.

#4. Berjalan-jalan atasi tanda stress

Dengan hanya berjalan-jalan, ia juga mampu memberikan kelegaan terhadap stres yang anda alami dengan pantas.

Apabila anda keluar berjalan-jalan, anda akan dapat melihat pemandangan yang menenangkan yang menyebabkan anda berasa lebih tenang.

Oleh itu, cuba dapatkan rehat daripada pekerjaan anda dan keluar mengambil angin di luar
kawasan tempat kerja
.

#modernmustache and #modernbeard


Derma Darah Boleh Meningkatkan Kesihatan

Adakah derma darah boleh menggemukkan? Ini antara persoalan yang popular dan menjadi ketakutan kebanyakan orang yang ingin menderma darah. Ketahuilah ia hanya sekadar mitos sahaja dan
menderma darah
 tidak akan menggemukkan anda. Menurut kajian oleh Universiti California di San Diego, Amerika Syarikat, setiap kali anda menderma 1 pain darah, anda membakar lebih kurang 650 kalori.

5 kelebihan derma darah terhadap kesihatan

1. Mengurangkan risiko serangan jantung

Menurut kajian daripada Jurnal Epidemiologi Amerika, menderma darah sekurang-kurangnya sekali setahun boleh mengurangkan 88% risiko serangan jantung.

Menderma darah secara teratur mengekalkan tahap iron dalam kawalan. Iron adalah unsur penting untuk badan berfungsi dengan baik, tetapi iron yang berlebihan boleh mengakibatkan kerosakan oksidatif yang boleh menyebabkan serangan jantung. Apabila anda menderma darah dengan kerap, regenerasi darah berlaku dengan lebih cepat, dan pengoksidaan kolesterol menjadi lebih perlahan.

Di samping itu, aliran darah lebih lancar selepas didermakan dan boleh menghalang pengumpulan lemak dan kolesterol pengoksidaan di dinding arteri koronari. Ini dapat mengurangkan risiko penyakit jantung koronari.

2. Mengurangkan risiko kanser

Iron yang berlebihan dalam badan juga dikaitkan dengan peningkatan risiko kanser.

Menurut satu kajian yang diterbitkan oleh Jurnal Institut Kanser Kebangsaan, flebotomi (phlebotomy) didapati sebagai kaedah pengurangan iron yang dikaitkan dengan risiko kanser dan mortaliti yang lebih rendah,. Pesakit yang selalu menderma darah mempunyai risiko yang lebih rendah untuk mendapat kanser berbanding mereka yang tidak menderma.

3. Meningkatkan peredaran dan pengaliran darah

Darah yang pekat tidak mengalir dengan baik menjadikannya lebih sukar untuk membawa oksigen ke pelbagai tisu di dalam badan anda. Hypercoaguable (ketidaknormal pembekuan darah yang meningkatkan risiko trombosis) juga dikaitkan dengan peradangan kronik yang boleh menyebabkan banyak masalah kesihatan serius seperti kanser, penyakit jantung dan diabetes. Di samping itu, apabila darah anda terlalu pekat, ia meningkatkan geseran antara darah dan lapisan saluran darah. Ini boleh menyebabkan kerosakan pada lapisan saluran darah dan akhirnya membawa kepada penyakit jantung.

Apabila anda menderma darah, ia mengurangkan kelikatan darah dan membantu meningkatkan aliran darah. Ini mengurangkan potensi kerosakan pada saluran darah dan membantu mengurangkan kemungkinan penyumbatan arteri.

4. Membakar kalori

Menurut Universiti California, San Diego, seseorang membakar kira-kira 650 kalori dalam setiap satu pain darah yang didermakan. Ini boleh membantu anda dalam mengawal berat badan, walaupun penting untuk anda minum banyak cairan dan makanan ringan selepas menderma darah.

Seorang penderma yang menderma darah secara kerap boleh kehilangan berat badan yang besar, tetapi ia tidak sepatutnya dianggap sebagai pelan penurunan berat badan.

5. Pemeriksaan kesihatan percuma

Sebelum menderma darah, anda perlu mendapatkan
pemeriksaan
 kecil daripada profesional perubatan bagi menentukan sama ada anda berada dalam keadaan baik. Semasa pemeriksaan ini, beberapa faktor kesihatan akan diperiksa termasuk kiraan hemoglobin dan tekanan darah. Selain itu, darah anda juga akan diuji untuk penyakit berjangkit seperti sifilis, hepatitis B dan C, dan HIV.

Pemeriksaan kecil ini bukan pengganti untuk rawatan perubatan biasa, tetapi ia memberi anda peluang untuk mendaftar dengan statistik kesihatan anda. Jika anda diluluskan untuk menderma darah, itu bermakna keadaan kesihatan baik.


Zumba Adalah Salah Satu Cara Efektif Untuk Kurus - Apa Kata Pakar Tentang Ini?

Mungkin ramai yang sedang cari
 cara untuk kurus tanpa menggunakan produk
bukan? Lalu, senaman zumba mula tampak sebagai salah satu solusi. Namun, adakah ia cara yang efektif?

Untuk mendapatkan lebih banyak informasi tentang Pemakanan Sihat, anda boleh klik
di sini
.

Zumba, cara untuk kurus yang efektif atau tidak?

Selain aktiviti
senaman seperti angkat berat
, aerobik atau HIIT, ada lagi satu senaman yang sangat popular di seluruh dunia dan digembar-gemburkan sebagai salah satu rahsia untuk kurus yang sangat efektif iaitu zumba.

Persoalannya, adakah ini benar?

Mendapatkan berat badan yang ideal sudah pasti menjadi impian kebanyakan individu.

Malah, sudah menjadi trend baru bagi mereka yang
 ingin menurunkan berat badan
 dengan menyertai program kecergasan Zumba.

Manfaat senaman zumba kepada kesihatan

Senaman interval, yang merupakan senaman kardiovaskular yang berselang-seli antara tempoh aktiviti berintensiti tinggi dan sederhana,
membantu membakar lebih banyak kalori
 daripada aktiviti berintensiti sederhana sahaja.

Zumba berfugsi merangsang seluruh badan anda, membantu nada setiap kumpulan otot, terutama bahagian belakang dan abdomen.

Pergerakan Zumba juga dapat
memperbaiki postur tubuh badan
, keseimbangan dan kelenturan.

Jika anda berasa tidak selesa bersenam bersama orang lain, parti Zumba boleh membantu mengurangkan ketegangan dan meningkatkan keyakinan.

Menurut pengasas Zumba, Beto Perez, Zumba merupakan program senaman untuk semua orang yang mana kadang-kadang melibatkan seisi keluarga.

Ia sekadar aktiviti senaman yang menyeronokkan

Pun begitu, ia mungkin hanya sekadar satu senaman yang menyeronokkan tanpa apa-apa manfaat
untuk menurunkan berat badan
. Jadi, ia bukan salah satu dari cara untuk kurus yang efektif!

Zumba telah menjadi salah satu senaman
 yang berkembang pesat yang popular di seluruh dunia termasuk Malaysia.

Walau bagaimanapun, Perez mendedahkan bahawa tarian Zumba ini diciptanya bukannya sebagai program penurunan berat badan, tetapi untuk membuatkan peserta berasa gembira.

Ini kerana koreografi dalam program Zumba mengaktifkan endorfin dan menjadikan peserta berasa gembira.

Tambahnya, tidak dinafikan bahawa salah satu akibat menyertai Zumba adalah menurunkan berat badan dan satu perkembangan positif kerana akhirnya orang ramai menemui senaman yang menyeronokkan dan mudah.

Ini kerana
 senaman lain boleh dianggap
 suatu yang menyeksakan dan membosankan jika dibandingkan dengan Zumba.

Apa kata pakar tentang cara untuk kurus ini?

Pakar kecergasan di negara kita, Kevin Zahri menegaskan bahawa tiada jenis senaman yang
mampu menurunkan berat badan
 jika ia tidak disertai dengan amalan pemakanan yang betul.

Untuk menurunkan berat badan, ia memerlukan kombinasi antara senaman dan kawalan pengambilan kalori.

Menurut Kevin, objektif senaman Zumba adalah
untuk meningkatkan pembakaran kalori
, membuatkan rasa gembira dan menghilangkan tekanan.

Malahan itu, ia juga boleh meningkatkan kecergasan jika peserta benar-benar melakukannya. Walau bagaimanapun, tanpa kawalan makanan, tiada jenis
senaman yang boleh membantu
.

Dalam masa yang sama, Kevin juga menyarankan pemilihan senaman yang bersesuaian kerana kemampuan setiap individu itu berbeza.


Asas Penyediaan Makanan Sihat

Penyediaan makanan atau
meal prepping
menawarkan banyak manfaat bukan hanya pada kesihatan, malah poket kita!

Sebelum anda mula menyenaraikan idea penyediaan hidangan murah yang terbaik, baca artikel ini untuk memahami tip-tip yang mungkin dapat membantu.

Untuk mendapatkan lebih banyak info tentang Pemakanan Sihat, sila dapatkan
di sini
.

Apa itu penyediaan makanan?

Penyediaan makanan membawa maksud proses merancang, menyiapkan, dan menyimpan makanan.

Sebelum ini, ia hanya diamalkan dalam menyediakan sesebuah hidangan, sama seperti situasi seorang suri rumah yang
memikirkan menu keluarga untuk dimasak
 dalam satu-satu masa.

Namun sekarang, penyediaan makanan adalah mengenai:

Mempersiapkan beberapa hidangan yang mampu bertahan selama beberapa hari, biasanya untuk sepanjang minggu

Mempersiapkan ramuan lebih awal, agar masa memasak dapat dijimatkan di kemudian hari

Mempunyai hidangan berkonsep ‘ambil dan pergi’ secara berasingan, yang boleh dimasukkan ke dalam ketuhar gelombang mikro di pejabat atau digoreng di rumah

Penyediaan makanan banyak digunakan oleh mereka yang ingin menjalani gaya hidup lebih sihat dan makan makanan yang lebih bersih serta berkhasiat.

Sama ada anda sedang mengikuti
diet keto tinggi protein,
 diet diabetes, atau
intermittent fasting
 rendah karbohidrat, kalian boleh menggunakan konsep ini untuk bantu mencapai matlamat kesihatan dan diet.

Tidak ada peraturan tertentu yang sukar dan cepat dalam proses menyiapkan makanan.

Sesetengah individu berpendapat, adalah lebih bermanfaat bagi mereka untuk memasak beberapa jenis hidangan dalam satu masa, yang memberikan lebih banyak kawalan terhadap kalori dan nutrisi makanan.

Manfaat mengamalkan penyediaan makanan yang sihat

Kini, memandangkan kalian sudah mempunyai pengetahuan umum mengenai konsep ini, mari kita kupaskan kelebihannya pula.

Menjimatkan masa.
 Dengan persediaan awal, anda akan menjimatkan masa daripada memikirkan menu makanan seterusnya dan, tentu saja, masa penyediaan atau memasak mampu dikurangkan

Menjimatkan wang.
 Membeli makanan tengah hari atau malam daripada kedai makanan segera dan restoran lain bukan sahaja
membazir wang dalam jangka masa panjang bahkan sangat tidak menyihatkan

Bantu menahan nafsu makan.
 Kadangkala apabila benar-benar lapar, kita cenderung untuk makan kudapan yang tidak menyihatkan walaupun kita ingin makan dengan sihat. Tabiat ini juga tidak baik untuk kesihatan. Justeru, penyediaan makanan memastikan anda mempunyai kudapan dan makanan sihat yang boleh dimakan bila-bila masa

Lebih sihat.
 Mungkin, antara kelebihan terbaik daripada konsep ini adalah ia menggalakkan pemakanan lebih sihat dan membantu individu lebih cakna dengan masakan dan hidangan yang dimakan. Memahami ramuan yang digunakan ke dalam hidangan dan
menyajikan porsi yang betul
 membantu anda mendapatkan nutrisi tanpa makan berlebihan

Sudah tentu, terdapat faedah lain yang dapat dimanfaatkan berkaitan idea penyediaan makanan yang murah, seperti memperoleh kemahiran baru (dan kemahiran berguna) serta membina hubungan yang lebih baik dengan makanan dan nutrisi.

Penyediaan makanan, bagaimana caranya?

Pertimbangkan perkara-perkara berikut semasa merancang:

Senaraikan semua jenis makanan yang ingin anda sertakan dalam proses penyediaan. Ambil kira juga hidangan kegemaran keluarga dan bajet diperuntukkan

Senaraikan jangka hayat ramuan dibeli
 semasa memasukkannya ke dalam peti sejuk atau peti sejuk beku

Penyediaan makanan adalah pendekatan yang baik terutamanya jika ingin berdiet atau memilih untuk makan dengan lebih sihat

Rangka hidangan di kalendar anda

Mulakan dengan kumpulan makanan yang kecil dan sederhana. Sebagai pemulaan, cuba persiapkan hidangan untuk 2 atau 3 hari, bukan seminggu

Tentukan hari untuk merancang, membeli-belah, dan membuat persediaan

Mulakan dengan idea persediaan hidangan sihat & murah

Berikut adalah beberapa petua untuk penyediaan makanan yang berjaya:

Utamakan hidangan yang memakan masa lebih lama untuk dimasak atau disediakan

Beberapa contoh adalah:

Ayam, terutamanya jika anda perlu merebus dan mencincangnya

Ikan

Beras perang

Sayuran panggang

Fikirkan makanan dan kudapan yang mudah dimakan

Tambahan yang bagus untuk persediaan hidangan adalah ramuan dan makanan yang sihat seperti:

Telur rebus

Buah-buahan yang dipotong dan dikupas

Sayuran siap dibasuh yang boleh dimasukkan dalam hidangan dengan cepat

Persiapan untuk sumber protein, ketuhar atau tumis

Makanan dimasak dalam ketuhar atau ditumis bersifat cepat dan mudah. Untuk protein, anda boleh memerap dan menyimpan:

Tauhu

Kekacang

Ikan

Tip-tip penyimpanan

Proses penyejukan dan pembekuan adalah sangat penting untuk penyediaan makanan yang berjaya.

Beberapa tip untuk penyimpanan merangkumi:

Menggunakan bekas kedap udara yang boleh disimpan di dalam peti sejuk, dan sejuk beku. Jika boleh, pilih yang lutsinar agar mudah dilihat

Labelkan bekas dengan tarikh penyediaan. Jika anda mempunyai bekas legap, selitkan juga nama makanan pada label

Peraturan umum adalah, jika anda tidak merancang untuk makan makanan yang dimasak dalam masa 5 hari, lebih baik membekukannya bagi mengelakkan kerosakan atau basi

Sebelum memasukkan sup ke dalam peti sejuk, sejukkan terlebih dahulu sekitar 2 jam. Sup juga boleh mengembang apabila beku, tinggalkan sedikit ruang di dalam bekasnya untuk menampung perubahan saiznya

Konklusi

Walaupun banyak perkara yang perlu dipertimbangkan jika ingin memulakan proses penyediaan makanan, namun sudah banyak individu membuktikan dan memanfaatkan kebaikannya, rasanya tidak salah untuk mencuba, kan?

Ingat, mulakan dengan
resipi ringkas dan mudah dibuat
 agar anda dapat meneruskan rutinnya dengan konsisten.

Dengan idea penyediaan makanan yang sihat dan murah, kalian bakal mempunyai lebih banyak kawalan terhadap hidangan dan porsi dimakan.

Manfaatkan penyediaan makanan sepenuhnya untuk membantu kalian mencapai matlamat kesihatan.

Namun, untuk menjadi lebih sihat, pastikan untuk mengutamakan ramuan sihat berbanding kalori kosong ya.


Minuman Malt Coklat Boleh Jadi Punca Anak Hiperaktif, Fakta Atau Mitos?

Minuman malt coklat memang sedap, popular dan sering menjadi pilihan golongan kanak-kanak. Pun begitu, kandungan gula dalam Milo dan jenama lain dalam minuman ini mungkin agak tinggi.

Disebabkan itu, ramai ibu bapa yang percaya bahawa minuman ini
boleh jadi punca anak hiperaktif akibat ia tinggi dengan gula
. Namun, hal ini masih menjadi tanda tanya.

Benarkah ia adalah antara keburukan Milo? Untuk tahu dengan lebih lanjut, terus baca artikel ini!

Minuman malt coklat, apa ada di dalamnya?

Untuk pengetahuan anda semua, minuman malt coklat diperbuat dan diproses daripada bahan utama iaitu koko, susu, malt dan gula yang mungkin penuh dengan nutrisi.

Majoriti minuman ini tinggi dengan nutrisi seperti
 vitamin B (B2, B3, B6, B12)
, vitamin C, vitamin D, kalsium, fosforus, zat besi dan lain-lain nutrien penting untuk si kecil.

Di sebalik zat dan khasiat di atas tadi, minuman ini juga mungkin tinggi dengan gula semula jadi atau artifisial. Kandungan inilah yang buat ramai risau dengan keburukan Milo.

Di dalam minuman
 malt coklat paling popular di negara kita
, secawan 200ml mengandungi 12.2 gram gula yang datang daripada laktosa (susu), maltosa (malt) dan sukrosa.

Ya, kandungan gula dalam milo atau minuman coklat ini mungkin tinggi. Jadi, adakah ia sesuai dan selamat untuk anak anda?

Benarkah gula boleh jadi punca hiperaktif?

Rasanya, semua orang mungkin pernah
terdengar atau terbaca tentang teori ‘
sugar rush
‘
 di mana individu akan jadi lebih aktif apabila mengambil gula dalam kuantiti banyak.

Teori popular ini dicipta oleh Pakar Alahan, Dr Benjamin Feingold pada tahun 1973 yang kemudian telah disangkal kenyataan itu oleh ramai pakar pemakanan pada masa kini.

Melalui pelbagai eksperimen, para saintis tidak berjaya menemukan sebarang bukti yang kukuh untuk menyokong dakwaan bahawa gula itu boleh mengakibatkan hiperaktif.

Kajian
University of Kentucky
 dan
University of Iowa
membuktikan
kanak-kanak yang ambil gula dalam kuantiti banyak
 tidak menunjukkan sebarang perubahan tingkah laku.

Dalam erti kata lebih mudah, kandungan gula dalam milo dan seumpamanya bukan punca hiperaktif!

Kandungan gula dalam milo: Wujudkah kesan ambil gula yang lain?

Meskipun ramai pakar telah kata gula
tidak akan jadi punca kanak-kanak hiperaktif
, namun mungkin juga wujud kesan ambil gula yang lain dan ia juga mungkin akan melibatkan aspek emosi.

Kajian bersama yang dijalankan oleh universiti di Warwick, Lancaster dan Berlin menyatakan bahawa gula akan buat individu cenderung untuk marah, murung, waswas dan letih.

Ini menunjukkan bahawa istilah ‘sugar rush’ itu mungkin lebih tepat jika dikaitkan dengan aspek mental dan bukan fizikal kerana kesannya itu yang telah berjaya dibuktikan.

Dalam pada itu juga, gula tentu sahaja akan meningkatkan risiko individu mengalami
penyakit kronik seperti diabetes, obesiti dan lain-lain
 yang boleh membahayakan nyawa.

Sebagai langkah waspada, ibu bapa perlu pantau dan sukat pengambilan gula anak masing-masing!

Kandungan gula dalam milo atau minuman malt coklat selamat?

National Institute of Health
(NIH) mengumumkan bahawa tiada kaitan yang jelas di antara
pengambilan gula tinggi dengan hiperaktif
 dan ia telah terbukti secara saintifik.

Persoalannya hingga kini adalah kenapa kanak-kanak cenderung untuk jadi lebih aktif selepas ambil hidangan tinggi gula seperti minuman malt coklat? Ini penjelasannya.

Seperti mana yang ramai sudah tahu, minuman malt coklat akan memberikan dan membekalkan tenaga kepada peminumnya. Jadi,
itu adalah sebab utama anak jadi aktif
.

Selain itu juga, ia ada kaitan dengan psikologi kerana minuman ini selalu diminum dengan penuh rasa keterujaan. Ini adalah punca mereka akan rasa lebih cergas dan aktif.

Jadi, minuman seperti milo dan lain-lain itu masih lagi sesuai dan selamat diambil oleh anak anda.

Hiperaktif bukan satu isu yang remeh…

Sekiranya anda sebagai ibu bapa perasan anak anda seakan aktif, cergas dan lasak lain daripada biasa, itu mungkin petanda bahawa
mereka ada isu kesihatan seperti ADHD
.

ADHD adalah sejenis kondisi yang berkaitan dengan gangguan pada mental serta fizikal kanak-kanak dan pemakanan mungkin bukan satu koleransi yang begitu besar.

Dapatkan informasi dan nasihat daripada doktor segera untuk elak komplikasi yang lebih teruk.

Konklusinya, keburukan Milo itu mungkin tidak terletak pada kandungan gula dalam Milo kerana
minuman malt coklat ini masih lagi sesuai dan selamat
 untuk diminum selagi ia diambil pada kuantiti dan kualiti yang ideal.


Digelar Anti Sosial Sebab Asyik Dengan Telefon, Ini 5 Cara Ingin Atasi Ketagihan Telefon

Ketagihan bukan hanya melibatkan isu seperti dadah atau minuman beralkohol, tetapi juga telefon pintar. Ini cara mengatasi ketagihan telefon pintar yang anda perlu tahu.

Untuk mendapatkan lebih banyak info berkenaan kesihatan mental, anda boleh klik
di sini
.

Maksud ketagihan telefon pintar

Perasan tak, anda mungkin menghabiskan lebih banyak masa di media sosial
 atau bermain permainan daripada berinteraksi dengan individu sebenar.

Anda juga mungkin tidak boleh menahan diri daripada berulang kali memeriksa mesej, e-mel,
atau aplikasi di telefon pintar walaupun ia mempunyai kesan negatif dalam hidup anda.

Mungkin sudah sampai waktunya untuk anda menilai semula penggunaan teknologi anda.

Ketagihan telefon bimbit juga kadangkala dikenali sebagai “nomophobia” (takut hidup tanpa telefon bimbit). Ia sering didorong oleh masalah penggunaan internet atau gangguan ketagihan internet.

Bukan telefon atau gajet itu yang menjadi puncanya, tetapi permainan, aplikasi, dan dunia dalam talian yang membuatkan kita ketagihan.

Tanda-tanda anda ketagihan telefon pintar

Berikut adalah antara tanda-tanda jika anda sudah menggunakan telefon secara berlebihan:

1. Bermasalah menyelesaikan tugas di tempat kerja atau di rumah

Adakah anda perasan banyak tugasan anda di rumah tidak dapat diselesaikan pada waktunya? Atau mungkin juga anda bekerja lebih lewat kerana tidak dapat menyelesaikan tugasan tepat pada waktunya?

 Ia mungkin kerana anda banyak menghabiskan masa dengan berbual di WhatsApp, atau bermain permainan video.

2. Mengasingkan diri daripada keluarga dan rakan-rakan

Adakah kehidupan sosial anda menjadi semakin teruk kerana anda menghabiskan banyak masa dengan telefon atau gajet lain sepanjang masa?

Sekiranya anda sedang melepak atau berbual dengan rakan, adakah anda tidak dapat mengikuti apa yang dikatakan kerana kerap bermain dengan telefon?

Atau adakah rakan atau ahli keluarga anda ada menyatakan kebimbangan mereka
mengenai jumlah masa yang anda habiskan di telefon?

Kesemua ini membawa maksud bahawa anda telah mengasingkan diri anda daripada dunia sebenar.

3. Menyembunyikan penggunaan telefon

Jika anda pernah menyelinap keluar ke tempat lain semata-mata untuk menggunakan telefon,
 atau
menyembunyikan penggunaan telefon pintar daripada bos dan keluarga, ini tanda anda mengalami ketagihan.

Seseorang yang obses telefon juga akan
berasa jengkel atau naik angin sekiranya diganggu semasa menggunakan telefon.

4. Berasa takut jika ketinggalan

Tidak senang jika ketinggalan sebarang berita atau maklumat penting daripada telefon,
 atau anda sering bangun malam hanya untuk memeriksa telefon; ini tanda-tanda
 ketagihan telefon pintar.

5. Rasa takut, cemas, atau panik jika anda tertinggal telefon

Anda akan berasa cemas atau panik jika telefon anda tidak berada bersama anda setiap masa.

Anda juga akan berasa hal yang sama sekiranya bateri telefon anda semakin berkurangan atau telefon anda tidak dapat dihidupkan.

Cara mengatasi ketagihan telefon pintar

Bagi sesetengah individu, pengawalan terhadap penggunaan internet
dan telefon pintar
 mungkin akan menjadi sedikit sukar. Namun, matlamat anda hanyalah untuk mengurangkan penggunaannya kepada tahap penggunaan yang lebih sihat.

Antara perkara yang boleh dilakukan sebagai cara mengatasi ketagihan telefon pintar adalah seperti berikut:

#1. Tetapkan matlamat bilakah anda boleh menggunakan telefon pintar

Sebagai contoh, anda mungkin boleh menentukan
penggunaan telefon pintar
 pada waktu-waktu tertentu sahaja dalam sehari.

Jadikan penggunaan telefon sebagai ganjaran untuk anda setelah selesai tugasan rumah atau pekerjaan anda.

#2. Matikan telefon anda pada waktu-waktu tertentu dalam sehari

Matikan telefon anda pada waktu tertentu seperti ketika anda memandu, dalam mesyuarat, di gim, makan malam, atau bermain dengan anak-anak anda.

Jangan bawa telefon anda ke tandas
 atau bilik mandi.

#3. Jangan bawa telefon atau tablet anda ke tempat tidur

Lampu biru yang dipancarkan oleh skrin telefon boleh mengganggu tidur anda jika digunakan dalam masa dua jam sebelum waktu tidur.

Matikan telefon anda dan biarkannya di bilik lain semalaman untuk dicaj.

#4. Gantikan penggunaan telefon pintar anda dengan aktiviti yang lebih sihat

Sekiranya anda bosan dan kesepian, tahan keinginan untuk menggunakan telefon pintar boleh menjadi sesuatu yang sangat sukar.

Lakukan perkara lain yang lebih menyihatkan untuk mengisi masa anda, seperti bermeditasi, membaca buku, atau berbual dengan rakan secara langsung.

#5. Buang aplikasi media sosial daripada telefon anda

Untuk memeriksa akaun media sosial anda,
gunakan aplikasi di komputer berbanding telefon.

Dengan itu, anda tidak akan meluangkan banyak masa anda
hanya di telefon sahaja
. Ingat, apa yang anda lihat mengenai orang lain di media sosial kadangkala bukanlah gambaran sebenar kehidupan mereka.

 Jangan bandingkan diri anda dengan mereka, kerana berkemungkinan kehidupan anda jauh lebih baik dari segi realiti.

Kesimpulan

Gunalah telefon anda untuk keperluan sahaja. Jangan jadikan hidup anda
dikawal oleh telefon pintar 100%
. Ikuti cara mengatasi ketagihan telefon pintar yang telah kami kongsikan ini.


Jom Ikuti 7 Tip Ini Untuk Sistem Perkumuhan Yang Sihat! #4 Paling Penting

Semua individu pasti menginginkan untuk memiliki
sistem perkumuhan dan penyahtinjaan
 yang sihat bukan?

Ini bertujuan untuk mengurangkan risiko terkena penyakit berkaitan sistem ini termasuklah jangkitan salur kencing, sumbatan batu karang dan lain-lain.

Disebabkan itu, adalah sangat penting untuk kalian semua mengikuti tip-tip yang bakal kami berikan ini agar kesihatan and berada pada tahap terbaik.

Untuk mendapatkan lebih banyak info berkenaan Kesihatan Urologi, anda boleh klik
di sini
.

Kenapa sistem perkumuhan yang sihat itu penting?

Ramai yang mungkin sangka bahawa kesihatan tubuh badan itu
bermula daripada sistem penghadaman yang baik
.

Ya, ia tidak dapat disangkal lagi namun ada satu lagi perkara yang perlu kalian berikan perhatian yakni sistem perkumuhan.

Untuk pengetahuan anda, ia adalah satu program atau proses yang melibatkan pengeluaran najis dan tinja daripada tubuh badan.

Ia termasuklah air kecil, air besar dan sebagainya yang keluar daripada tubuh badan anda kerana tidak lagi diperlukan.

Jika sistem ini terjejas, akan berlaku pelbagai masalah berkaitan kesihatan buat anda dan ia perlu dijaga dengan sebaik mungkin.

Bagaimana? Boleh ikuti tip-tip berikut!

Bagaimana mendapatkan sistem perkumuhan sihat?

Ia bukanlah sekadar minum air 8 gelas sehari, jom ikuti tip-tip yang berikut:

#1. Kawal pengambilan garam

Tidak dinafikan bahawa garam adalah salah satu daripada ramuan utama dalam masakan dan tanpanya maka tidak lengkaplah sebuah hidangan.

Pun begitu, anda mungkin perlu mengurangkan pengambilan garam kerana ia boleh membuat tubuh badan rintang terhadap air.

Dalam erti kata lebih mudah, garam yang terlalu banyak mungkin boleh menyebabkan kekurangan air dalam tubuh badan.

Selain itu, ia juga boleh meningkatkan
risiko tekanan darah tinggi
 yang seterusnya akan membawa kepada masalah organ buah pinggang.

Ekoran itu, masalah seperti sumbatan batu karang mungkin boleh berlaku dan ia wajar dielakkan sebelum melarat dengan lebih teruk.

Baca juga:

Jangan Terkejut, Ini 7 Punca Mengapa Ada Darah Dalam Air Kencing Orang Lelaki!

JANGAN Tahan Untuk Buang Air Besar, Buruk Padahnya Jika Kena Sembelit!

#2. Kawal pengambilan gula

Selain garam,
gula juga adalah satu aspek dalam masakan terutamanya minuman
 yang sangat penting untuk membawa rasa manis.

Tidak perlu dijelaskan lagi, kita semua sudah tahu bahawa pengambilan gula yang terlalu banyak boleh menyebabkan gula dalam darah tinggi.

Akibatnya, anda akan lebih mudah terkena penyakit kencing manis yang sekali gus akan menjejaskan keupayaan badan untuk membuang air kecil dengan baik.

#3. Kawal pengambilan kafein

Bukan sahaja minuman bergula,
minuman berkafein juga haruslah dikawal pengambilannya
 untuk badan yang lebih sihat.

Ini kerana pengambilan minuman bersifat diuretik ini yang terlalu banyak boleh menyebabkan masalah tinggi kekerapan buang air kecil.

Jika dibiarkan berlarutan, maka anda akan mengalami isu dehidrasi yang akan meningkatkan masalah pada sistem ini kelak.

Jaga sistem perkumuhan dengan #4. Kekal hidrat

Bercakap tentang dehidrasi, maka adalah sangat penting untuk kalian tahu cara betul untuk mengelakkan kondisi tersebut daripada terjadi.

Mudah sahaja, anda hanya perlu minum air sekurang-kurangnya 8 gelas cawan sehari.

Jika jumlah terkurang, maka sedikitlah air dalam tubuh badan yang seterusnya
menyebabkan masalah sukar untuk kencing
.

Jika ia terlebih, maka air dalam tubuh badan akan terlalu banyak lantas
mengakibatkan anda terpaksa kerap ke tandas
.

Dehidrasi juga akan membawa kepada masalah kronik berkaitan sistem ini seperti jangkitan salur kencing, sumbatan batu karang serta masalah pada organ buah pinggang.

#5. Banyakkan minum air selepas bersenam

Tubuh badan akan kehilangan banyak air selepas bersenam atau ketika berada di tempat beriklim panas akibat peluh yang keluar.

Untuk menggantikan kehilangan ini, sila banyakkan minum air agar badan anda sentiasa berada pada tahap terbaik.

#6. Berwaspada sebelum, semasa dan selepas seks

Bakteria penyebab jangkitan salur kencing boleh tersebar melalui
hubungan kelamin
 di antara individu yang sudah dan belum dijangkiti.

Oleh itu,
 sila bersihkan alat kemaluan anda setiap kali sebelum dan selepas melakukan seks
 agar bakteria ini tidak akan merebak.

Jaga sistem perkumuhan dengan #7. Jangan tahan kencing @ berak

Akhir sekali, adalah sangat penting untuk kalian
 tidak menahan keperluan untuk membuang air kecil atau besar
.

Ini kerana perbuatan ini hanya akan menyebabkan tekanan berlebihan pada salur perkumuhan dan akan menjejaskannya.

Dalam usaha menjaga badan kita agar kekal sihat, sila ikuti 7 tip di atas tadi dan segera berjumpa doktor jika ada masalah okay?


Resah Bila Memiliki Kulit Bermasalah, Ambil Tahu Puncanya Dan Penjagaan Yang TEPAT

Kulit bermasalah atau kulit berjerawat

adalah keadaan yang berlaku apabila folikel rambut pada kulit bergabung dengan minyak dan sel-sel kulit mati.

Keadaan ini boleh menyebabkan bintik putih (
whitehead)
, bintik hitam (
blackhead
) atau kulit berjerawat yang biasanya muncul  pada bahagian muka, dahi, dada, belakang badan dan bahu.

Kulit bermasalah seperti jerawat paling biasa berlaku dalam kalangan remaja dan boleh muncul kepada sesiapa tanpa mengira peringkat usia.

Terdapat pelbagai jenis rawatan boleh digunakan untuk merawat kulit bermasalah, namun b
ergantung kepada tahap masalah kulit yang dihadapi individu tersebut.

Untuk mendapatkan lebih banyak info tentang Kesihatan Kulit sila dapatkannya di sini.

Simptom kulit bermasalah

Simptom kulit bermasalah selalunya berbeza, bergantung kepada tahap masalah kulit yang dihadapi:

Bintik putih – liang pori tertutup

Bintik hitam – liang pori terbuka

Papule – benjolan kecil, merah

Pustule –  jerawat kecil yang mempunyai nanah pada hujungnya

Nodul – benjolan pejal, menyakitkan di bawah permukaan kulit

Cyst –
benjolan besar, bengkak, penuh nanah di bawah permukaan kulit dan menyakitkan

Punca kulit berjerawat

Secara umumnya, kulit bermasalah boleh berlaku apabila liang-liang pori pada kulit tersumbat dengan kotoran, minyak, kulit mati dan bakteria.
Setiap liang pada kulit merupakan folikel terbuka yang terdiri daripada rambut dan kelenjar
sebaceous
(minyak).

Kelenjar minyak akan mengeluarkan sebum (minyak), yang melalui rambut untuk keluar dari liang pori dan berada pada kulit.

Sebum ini yang mengekalkan kelembapan dan kelembutan kulit. Namun, kulit bermasalah boleh berlaku apabila muncul 1 atau lebih masalah dalam proses ini.

Ia boleh berlaku apabila:

Minyak yang dihasilkan folikel terlalu banyak

Sel-sel kulit mati terkumpul pada liang pori

Bakteria merebak pada liang pori

Cara penjagaan kulit bermasalah

Mempunyai kulit bermasalah memerlukan penjagaan yang lebih rapi. Ini adalah untuk mengelakkan keadaan kulit anda menjadi bertambah teruk.

Ais

Jika anda mengalami jerawat bengkak, gunakan ais untuk meredakannya. Letakkan ais pada jerawat untuk tempoh lebih kurang seminit, secara perlahan-lahan.

Ini mungkin tidak berkesan kepada semua individu, tetapi tiada salahnya untuk mencuba. Namun, elak meletakkan ais untuk tempoh yang lama kerana ia boleh menyebabkan kerengsaan pada kulit.

Krim berasaskan sulfur

Gunakan ubat yang mengandungi benzoyl perosida atau sulfur dan
resorcinol
 yang boleh mengurangkan masalah kulit anda. In mungkin memakan sedikit masa sebelum anda dapat melihat hasilnya.

Rawatan kulit bermasalah mungkin mengakibatkan kulit menjadi kering atau kerengsaan. Dapatkan pemeriksaan pakar dermatologi sebelum mencampurkan penggunaan produk.

Minyak Tea Tree

Sesetengah individu menggunakannya untuk merawat kerengsaan kulit. Walaupun tidak banyak kajian membuktikan kesahihannya, namun, minyak tea tree dikatakan selamat untuk digunakan kepada kulit.

Tetapi, adalah lebih baik untuk mencubanya terlebih dahulu pada bahagian kecil bagi memastikan anda tidak mempunyai reaksi alahan.

Elakkan:

Memicit

Jika timbul keinginan untuk memicit jerawat atau bintik putih, sebaiknya elakkan dahulu. Memicit jerawat hanya akan menyebabkan ia mengambil masa yang lama untuk sembuh dan anda terdedah kepada jangkitan serta parut.

Ubat gigi

Walaupun kandungan dalam ubat gigi dapat mengeringkan jerawat, tetapi ia boleh mencetuskan masalah kulit yang lain. Malah, kandungan fluorida dan bahan pemutih gigi boleh menyebabkan reaksi alahan apabila digunakan pada kulit.

Aspirin

Aspirin berkait rapat dengan asid salisilik, bahan khusus untuk ubatan merawat kulit bermasalah. Tetapi, itu merupakan produk khusus yang dibuat untuk kegunaan pada kulit.

Sedangkan penggunaan aspirin mungkin akan menyebabkan kerengsaan pada kulit.

Rawatan muka

Walaupun rawatan muka dapat memperbaiki keadaan
kulit yang bermasalah
, namun ia memerlukan masa untuk menampakkan hasilnya.

Untuk tempoh jangka masa pendek, anda mungkin mengalami kerengsaan dan ia tidak sesuai sekiranya anda menginginkan hasil dalam masa yang singkat.

Sekiranya perlu hadir ke majlis atau acara penting, sebaiknya anda lakukan rawatan muka beberapa minggu lebih awal dari tarikh majlis tersebut.

Jika merasakan kulit bermasalah, anda haruslah mendapatkan rawatan dan nasihat doktor. seberapa awal yang mungkin, kerana ia dapat mengurangkan risiko untuk berdepan dengan masalah kulit yang lebih teruk.


Rancang Birthday Party Anak? Ini 7 Tip Sambutan Hari Jadi Bajet Untuk Si Kecil, Meriah!

Bulan ini
birthday
anak dan anda bercadang untuk mengadakan sambutan secara kecil-kecilan tetapi tidak tahu hendak bermula di mana? Malah masih tercari-cari menu hari jadi anak yang bersesuaian?

Tepat sekali pemilihan anda untuk membaca perkongsian artikel Hello Doktor ini, kerana kami akan membantu memberikan panduan.

Untuk mendapatkan lebih banyak info tentang Keibubapaan, sila dapatkannya
di sini

Sambutan majlis hari jadi bajet

Sebelum memikirkan apakah mungkin menu hari jadi bajet untuk anda hidangkan kepada para tetamu, apa kata kita ketahui terlebih dahulu apakah perancangan yang perlu dilakukan.

Bukan mudah untuk merancang majlis walaupun hanyalah untuk
sambutan ulang tahun
 kelahiran anak, lebih-lebih lagi bagi menentukan jenis makanan sesuai untuk dihidangkan kepada para tetamu.

Berikut antara beberapa perkara yang perlu dipertimbangkan semasa membuat perancangan sambutan hari jadi bajet untuk si kecil.

Merancang menu hari jadi

Antara faktor yang perlu difikirkan adalah:

1. Membuat belanjawan

Apabila merancang sesuatu majlis, ini boleh menjadi perkara yang membimbangkan apabila bercakap
mengenai bajet atau aspek kewangan
. Namun, seperkara perlu diingat, anda bukan sahaja melabur untuk mengadakan majlis tetapi bagi mencipta kenangan.

Tentukan bajet yang munasabah dan pastikan anda tidak terlebih belanja. Kira bilangan tetamu, kos kek, penyediaan makanan, belon, hiasan,
aktiviti untuk anak
 serta hadiah yang akan diberikan.

Jangan lupa catatkan setiap kali pembelian dilakukan. Ini penting agar anda tidak terlebih belanja!

2. Pemilihan masa

Semasa merancang majlis, adalah amat penting untuk menentukan tempoh masa acara. Ini kerana ia mempunyai kaitan dengan menu hari jadi nanti.

Sebagai contoh, jika anda merancang untuk mengadakan majlis bermula pukul 11 atau 12, tetamu akan mengharapkan
hidangan makanan tengah hari.

Jadi pilihlah masa yang sesuai – di antara atau selepas waktu hidangan utama jika anda sekadar ingin menghidangkan menu hari jadi bajet.

3. Tema pilihan

Biasanya tema untuk majlis hari jadi kanak-kanak adalah
watak kartun
. Namun, jangan lupa dapatkan pandangan si kecil – memandangkan ini adalah sambutan untuk mereka.

Apabila sudah membuat keputusan, anda boleh merancang hiasan, makanan dan aktiviti mengikut tema.

Sebagai contoh, jika anak sukakan watak ‘Dora The Explorer’, mungkin anda boleh menggunakan tema hutan sebagai latar belakang majlis.

4. Tempoh persiapan

Elakkan daripada menunggu hingga ke saat akhir untuk mula melakukan persediaan majlis. Sebaiknya mula merancang beberapa bulan lebih awal – kerana anda boleh mencari tawaran jualan istimewa bagi lebih penjimatan!

Kini terdapat banyak kedai menjual pelbagai barangan parti pada harga yang berpatutan.

5. Aktiviti untuk anak

Oleh sebab anda sedang merancang untuk mengadakan sambutan hari jadi bajet, jadi memasukkan
badut dalam agenda
bukanlah perkara terbaik
.

Anda boleh melakukan perkara yang diminati anak. Misalnya jika anak s
ukakan sen
i, anjurkan acara
melukis atau mewarna
.

Permainan seperti
musical chairs
 atau menghasilkan
slime DIY
 adalah antara contoh aktiviti yang boleh dilakukan tanpa perlu mengeluarkan belanja besar.

Baca juga:

6. Hiasan DIY

Jika mahukan lebih penjimatan, anda boleh menghasilkan hiasan majlis DIY sendiri. Jangan takut
untuk menjadi kreatif.

Anda boleh menggunakan kad manila, belon, reben,
glitter
 dan sebagainya dalam hiasan DIY nanti!

Malah anda juga boleh mengajak si kecil untuk sama menyumbang tenaga. Sudah tentu mereka akan menyukainya!

7. Memilih lokasi

Lokasi untuk sambutan majlis yang paling sesuai tanpa perlu mengeluarkan belanja adalah rumah anda sendiri.

Tetapi jika anda ingin mengadakan sambutan majlis di luar percuma, mungkin
taman permainan
 awam boleh dijadikan pilihan. Namun anda perlu bersedia dengan faktor cuaca.

Sekarang anda sudah mengetahui perkara penting bagi merancang sambutan
birthday
 anak. Sudah menetapkan masa? Bagus! Jadi apakah antara menu hari jadi yang sesuai untuk majlis bajet ini?

Cadangan menu hari jadi bajet anak

Berikut antara beberapa menu cadangan yang sesuai tanpa perlu berbelanja besar:

Bihun Goreng

Merupakan antara hidangan yang sering menjadi pilihan utama untuk sebarang majlis. Ia juga mudah untuk
disediakan di rumah
!

Macaron

Rasanya yang manis pasti disukai oleh kanak-kanak! Ditambah dengan warna yang menarik dan pelbagai menjadikan ia antara menu sesuai untuk sambutan hari jadi.

Anda boleh memilih macaron mini yang saiznya lebih kecil dan
sesuai untuk kanak-kanak
. Ini juga dapat mengelakkan pembaziran!

Apam polkadot, sesuai untuk menu hari jadi anak

Untuk sambutan
birthday
anak, sudah tentu makanan yang berwarna-warni dan ceria sering menjadi pilihan, betul tak? Jadi tidak salah jika anda memilih untuk menghidangkan apam polkadot kepada tetamu nanti.

Donat

Donat antara makanan kegemaran kanak-kanak. Untuk menu bajet, anda
boleh sediakan donat
bebola gula. Selain untuk mengelakkan pembaziran, saiz yang kecil membolehkan kanak-kanak menikmatinya dengan mudah.

Nugget
 & sosej

Kedua-duanya merupakan antara
hidangan yang paling disukai oleh kanak-kanak
, bahkan individu dewasa juga tidak terkecuali.
Paling penting, menu ini mudah untuk anda sediakan di rumah!

Sate buah-buahan

Biasanya dalam
majlis hari jadi
, akan dihidangkan pelbagai jenis manisan dan coklat, tetapi apa kata anda jadikan majlis kali ini lebih menyihatkan dengan menghidangkan sate buah-buahan?

Anda boleh memilih buah kegemaran si kecil dan memotongnya menggunakan
cookie cutter
 untuk mendapatkan bentuk yang menarik.

Untuk menarik perhatian kanak-kanak, gunakan buah dengan warna yang terang seperti tembikai, oren, kiwi dan sebagainya.

Kek buatan sendiri

Pastinya janggal jika sesebuah majlis
sambutan hari lahir
 tidak mempunyai kek sebagai pelengkap, betul tak?

Apa kata anda
hasilkan kek sendiri
? Kini terdapat pelbagai resipi dalam talian yang boleh anda cuba.

Semoga panduan yang dikongsikan di atas dapat membantu anda dalam merancang majlis kelahiran si kecil dengan lebih lancar. Selamat mencuba!


Nak Bawa Anak Bermain Buaian Di Taman? Utamakan 5 Tip Keselamatan Ini!

Be
rmain bua
ian taman permainan boleh membantu anak membesar dan berkembang dalam pelbagai aspek. Untuk berhayun lebih tinggi, mereka mesti mengembangkan teknik tertentu melalui latihan dan ketekunan.

Tetapi apa perkara penting berkaitan aspek keselamatan yang perlu
parents
 perhatikan sebelum membenarkan anak
bermain di taman permainan
 ya?

Untuk mendapatkan lebih banyak info tentang Keibubapaan, sila dapatkannya
di sini.

Manfaat bermain buaian taman permainan

Bagi membolehkan anak menghayunkan diri dengan betul, ia memerlukan diri mereka untuk menyelaraskan beberapa kumpulan otot sekali gus.

Kesannya, faedah terbesar untuk bermain buaian adalah
aktiviti fizikal dan senaman
 dalam mengendalikan peralatan permainan.

Lengan dan bahagian atas badan akan memegang rantai buaian, mengimbangi perut dan menyokong badan.

Manakala
bahagian kaki
 pula digunakan untuk menjana momentum bagi menghasilkan lonjakan dan mendorong buaian berhayun.

Di samping itu, peningkatan kadar deny
utan jantung
 dan pernafasan dapat menguatkan jantung, paru-paru, tulang dan otot bagi membantu meningkatkan tindak balas
imun badan
 dan prestasi kardiovaskular.

Sebarang peningkatan dalam prestasi kardiovaskular akan meningkatkan aliran darah ke otak anak yang boleh membantu dalam penumpuan, tahap tenaga dan
prestasi kognitif.

Baca juga:

Gerakan hayunan buaian taman membantu badan untuk mengetahui bagaimana rasanya berada di udara yang disebut sebagai
proprioception
.

Proprioception
 merupakan bahagian penting dalam memahami bagaimana tubuh boleh dan harus bergerak untuk berinteraksi dengan persekitaran sekeliling kita.

Berhayun ke depan dan belakang sentiasa melibatkan sistem keseimbangan telinga dalam untuk memahami bagaimana kedudukan badan berubah.

Ini memberikan
otak anak
 latihan hebat untuk memahami cara menyeimbangkan badan dalam kedudukan berbeza.

Secara mudahnya faedah bermain buaian bukan sekadar untuk fizikal semata-mata. Bahkan ia menawarkan manfaat lain seperti perkembangan sosial, kemahiran deria dan emosi anak.

Tetapi sebelum membenarkan anak bermain buaian di
playground
, beberapa aspek keselamatan perlu anda perhatikan.

Petua keselamatan buaian taman

Buaian adalah antara punca kecederaan kanak-kanak paling biasa semasa bermain di taman permainan.

Tetapi beberapa langkah berjaga-jaga boleh diambil bagi membantu memastikan anak dapat berhayun dengan selamat.

Buaian perlulah diperbuat daripada bahan lembut seperti getah atau plastik dan bukannya material kayu mahupun logam

Anak yang ingin bermain
 buaian perlu sentiasa berada dalam keadaan duduk, bukannya berdiri atau melutut. Mereka harus berpegang erat kepada rantai dengan kedua-dua belah tangan semasa berhayun dan memastikan buaian berhenti sepenuhnya sebelum turun

Pastikan kanak-kanak lain berada dalam jarak selamat semasa anak bermain dalam buaian. Elakkan daripada membiarkan
kanak-kanak berlari atau berjalan
 di hadapan atau belakang semasa buaian berhayun

Pastikan hanya seorang anak yang bermain buaian pada satu-satu masa. Ini kerana alat permainan ini direka untuk menampung seorang individu sahaja dengan selamat

Penutup rantai dan kabel boleh menjadi bahagian pertama sebagai petanda buaian tidak lagi sesuai untuk dinaiki. Jadi pastikan anda memeriksa terlebih dahulu sebelum membenarkan anak bermain buaian

Tip keselamatan lain di
playground
 selain buaian taman

Sudah tentu apabila ke taman permainan,
anak juga akan bermain permainan
lain selain buaian, betul tak? Jadi terdapat beberapa aspek keselamatan yang perlu anda fahami.

Cara terbaik untuk
membantu anak mengelakkan lebam
 atau mengalami kecederaan semasa bermain adalah dengan sentiasa mengawasi mereka.

Sentiasa berada berdekatan dengan anak, terutamanya apabila mereka ingin mencuba sesuatu peralatan permainan yang baharu atau rumit.

Dengan cara ini anda boleh memastikan anak bermain secara selamat dan memberikan keyakinan diri kepada mereka untuk mengembangkan kemahiran pergerakan.

Selain itu, perkara penting lain yang boleh diberikan perhatian adalah dengan memilih aktiviti dan peralatan yang bersesuaian dengan
kemahiran dan kebolehan anak.

Garis panduan berikut boleh membantu apabila anda perlu memutuskan peralatan permainan yang terbaik untuk anak:

Jika anak berumur di bawah
3 tahun
, cuba untuk bermain pada peralatan di taman permainan yang ketinggiannya kurang daripada 1 meter

Jika anak berumur
3-5 ta
hun, cuba untuk bermain pada peralatan taman permainan yang ketinggiannya kurang daripada 1.5 meter

Jika anak anda berumur lebih daripada
5 tah
un, biarkan mereka bermain dengan peralatan yang tidak lebih tinggi daripada 2 meter dari tanah

Memberikan anak banyak peluang untuk bermain dan melakukan aktiviti fizikal, membolehkan mereka mengembangkan kemahiran yang diperlukan untuk menggunakan dan bermain
monkey bars,
 bingkai memanjat, buaian taman permainan dan gelongsor dengan selamat.

Sebagai contoh, apabila
anak sudah boleh memanjat

dengan yakin, mereka boleh mencuba untuk menaiki tangga pendek menuju ke gelongsor dengan sokongan anda.

Kesimpulan

Bermain di taman permainan sangat bagus untuk
perkembangan fizikal, sosial dan pemikiran anak.

Walau bagaimanapun anda perlu memastikan anak sentiasa berada dalam keadaan selamat. Ini kerana wujud risiko untuk mengalami kecederaan kecil seperti luka dan lebam diiringi tangisan air mata.

Dalam kes yang jarang berlaku, jatuh ketika bermain menggunakan peralatan di taman permainan boleh menyebabkan kecederaan lebih serius.

Kanak-kanak paling kerap mengalami kecederaan terjatuh akibat peralatan permainan memanjat seperti
monkey bars
 yang kebanyakannya tinggi. Namun ada juga kanak-kanak yang cedera apabila terjatuh semasa bermain gelongsor atau buaian taman.

Risiko kecederaan adalah besar untuk anak kecil kerana mereka masih dalam proses
mengembangkan koordinasi fizikal
 dan kekuatan otot.

Jadi pastikan anak sentiasa berhati-hati, okay?


Umur Sudah Masuk 40-an? Wanita, Ini Ciri-ciri Haid Menjelang Menopaus!

Wanita yang berusia 40-an pasti akan perasan mengenai beberapa perubahan yang berlaku pada haid mereka. Pasti ada yang tertanya-tanya, adakah ini ciri-ciri haid menjelang
menopause
?

Putus haid merupakan satu lumrah dalam hidup wanita.
 Selalunya, ketika berusia hujung 40 tahun dan awal 50, haid akan berhenti. Jika anda tidak pernah datang haid selama tahun, anda dikira sudah mencecah menopaus.

Sebelum menopaus, wanita akan alami satu tempoh masa di mana haid mereka menjadi tidak seragam. Tempoh masa ini dikenali sebagai perimenopaus. Pada waktu ini, hormon mereka akan berubah dan haid juga perlahan-lahan berhenti.

Kaum Hawa juga akan mengalami pelbagai
simptom yang menandakan mereka menghampiri menopaus.

Nak tahu apakah ciri-ciri haid menjelang
menopause
? Jom ikuti penerangan kami dalam artikel di bawah.

Untuk mendapatkan lebih banyak info tentang Kesihatan Wanita, sila dapatkannya
di sini.

Ciri-ciri haid menjelang
menopause
, apa yang wanita boleh jangkakan?

Setiap wanita mempunyai kitaran haid yang berbeza. Jadi, tidak hairanlah jika mereka juga mengalami simptom yang berbeza.

Walau bagaimanapun, hampir semua wanita mempunyai simptom yang seakan-akan sama sehingga mereka mencecah menopaus.

Antara ciri-ciri haid menjelang
menopause
:

1.
Haid yang tidak teratur

Period
 yang tidak teratur adalah antara
tanda utama anda menghampiri menopaus.
 Walau bagaimanapun, simptom ini mungkin berbeza mengikut individu.

Ada wanita yang makin jarang alami haid. Tetapi, sebahagian daripadanya mengalami
period
 yang lebih lazim.

Walau bagaimanapun, jika perubahan ini memakan masa selama 7 hari atau lebih dalam kitaran haid, anda mungkin sedang berada dalam fasa awal perimenopaus.

Jika jarak antara dua haid lebih daripada 60 hari, besar kemungkinan anda sedang berada di penghujung perimenopaus.

Baca juga:

Kitaran Haid Tidak Teratur, Kejap Ada Kejap Tiada, Ubat Apa Yang Perlu Diambil?

Ada 23 Punca Masalah Haid Tidak Teratur! Cuba Periksa, Mungkin Anda Alami Salah Satunya

2.
Pendarahan antara haid

Salah satu ciri-ciri haid menjelang
menopause
ialah mengalami pendarahan di antara
period
.

Walau bagaimanapun, wanita juga boleh mengalami masalah ini atas sebab lain
seperti menukar kaedah perancang kehamilan.

Ketika menopaus, wanita akan alami haid yang tidak teratur. Pada masa yang sama, mereka lebih kerap mengalami pendarahan antara haid.

Ini merupakan sesuatu yang normal. Walau bagaimanapun, jumpa doktor jika anda alami pendarahan luar biasa.

Kadangkala,
pendarahan antara haid adalah tanda penyakit
. Pastikan anda berhubung dengan doktor dan lakukan pemeriksaan secepat mungkin.

3.
Rasa panas muka dan sering berpeluh di waktu malam

Wanita yang menghampiri putus haid selalunya akan rasa panas pada kawasan muka dan
berpeluh pada waktu malam.

Hampir 85% wanita akan alaminya sama ada beberapa kali dalam masa sehari atau seminggu. Kondisi ini turut dikenali sebagai
hot flashes
.

Muka rasa panas amat lazim dialami semasa tempoh perimenopaus. Pada masa yang sama, simptom ini boleh menyebabkan tidur terganggu.

4.
Mood sentiasa berubah

Tidak menghairankan, dengan hormon yang turun naik, kaum Hawa pasti akan alami
mood swing
.
Mereka juga lebih mudah marah dan semakin berisiko untuk mengalami depresi.

Ditambah pula dengan masalah tidur malam, wanita mungkin akan mengalami masalah lain seperti kesukaran untuk fokus ketika bekerja.

Perimenopaus boleh
meningkatkan risiko depresi
 sebanyak 30%. Malah, penyebab utamanya datang daripada ketidakmampuan kaum Hawa untuk mengawal perubahan yang berlaku pada badan mereka.

Tetapi, ada berita baik! Selepas menopaus, risiko depresi akan menurun dengan mendadak.

5.
Masalah vagina dan kawalan kencing

Apabila wanita semakin tua, mereka akan alami
masalah untuk mengawal kencing
. Ini disebabkan tahap hormon estrogen yang semakin berkurangan.

Bukan itu sahaja, pengurangan hormon ini boleh membuatkan tisu di kawasan vagina semakin lemah dan menyebabkan kencing tak lawas. Wanita juga lebih berisiko untuk
mengalami jangkitan saluran kencing.

Apabila haid terhenti, wanita juga akan alami kesukaran untuk melakukan hubungan seks. Ini semua disebabkan perubahan yang berlaku pada Miss V mereka.

Kesimpulan

Sebenarnya, ada banyak perubahan ciri-ciri haid menjelang
menopause
. Dari segi fizikal, wanita mungkin akan alami perubahan dari segi kekerapan datang haid. Dari segi emosi pula, kaum Hawa lebih mudah marah dan alami
mood swing
.

Disebabkan simptom perimenopaus tidak dapat dijangka, wanita perlulah lebih bijak merancang. Setiap kali anda datang haid, pastikan anda mempunyai stok tuala wanita dan ubat tahan sakit yang mencukupi.

Selain itu, perubahan gaya hidup juga mungkin dapat membantu wanita menghadapi simptom perimenopaus. Sebagai contoh:

Bersenam dengan kerap.

Berhenti merokok
.

Pastikan berat badan sihat.

Gunakan pelincir semasa melakukan hubungan seks.

Mulakan terapi hormon.

Ciri-ciri haid menjelang
menopause
mungkin berbeza mengikut wanita. Namun, jika anda alami simptom yang abnormal, jumpa doktor untuk pemeriksaan lanjut. Ia mungkin tanda penyakit!


Benarkah Stres Boleh Menjejaskan Penghasilan Susu Ibu?

Semasa menyusukan bayi baru lahir, anda mungkin berhadapan dengan pelbagai masalah yang boleh menyebabkan anda stres dan kadangkala mengalami kemurungan. Sesetengah ibu bimbang jika hal ini akan mengurangkan penghasilan susu badan mereka. Namun, adakah benar stres boleh menjejaskan penghasilan susu ibu? Apa pendapat sains mengenai perkara ini?

Adakah stres mengurangkan susu badan saya?

Jawapannya adalah tidak. Stres tidak akan mengurangkan penghasilan susu badan atau sebagainya. Bagaimanapun, penghasilan susu badan anda pada sesetengah waktu akan berkurangan, contohnya seperti apabila anda bersalin secara pembedahan, atau bayi anda lahir pramatang. Pun begitu, susu badan anda masih mencukupi untuk bayi. Cuma, keadaan ini memerlukan masa dan usaha anda bagi melancarkan penyusuan susu ibu.

Apa yang boleh saya lakukan untuk mengurangkan stres?

Berikut terdapat beberapa cara untuk membantu anda relaks:

Pertama, cari tempat yang membuatkan anda rasa selesa untuk menyusukan bayi (atau memerah susu). Sebaik-baiknya, carilah tempat yang bebas daripada gangguan. Cuba untuk berehat semaksima mungkin sebelum menyusukan bayi atau memerah susu. Semasa melakukan proses ini, anda boleh mendengar lagu kegemaran anda, menarik nafas dalam-dalam, berzikir, atau anda boleh meletakkan bauan yang menenangkan dan melakukan perkara yang anda sukai. Sebelum menyusukan bayi, anda boleh membongkokkan pinggang supaya payudara anda dalam keadaan tergantung, dan berada dalam posisi ini beberapa ketika. Ataupun, anda boleh menggerakkan bahu ke belakang dan ke hadapan bagi menggoncangkan payudara anda. Posisi sebegini amat membantu para ibu melegakan tekanan pada leher dan bahu, sekali gus membantu melancarkan penghasilan susu.

Di samping itu, cubalah untuk selalu bersama dengan bayi anda supaya kedua-dua anda dan bayi ‘berasa dekat’ dan berkongsi hubungan emosi. Jika anda tidak bersama dengan bayi (seperti ibu berkerjaya), anda boleh melihat gambar atau video si manja anda semasa memerah susu. Cara ini dapat membantu anda menghasilkan susu badan dengan lancar. Semasa menyusukan bayi pula, sesetengah ibu akan menghirup air bagi melegakan tekanan. Ini salah satu tindak balas lazim yang ibu sering lakukan semasa penyusuan.

Sesetengah ibu juga lebih gemar menyusukan bayi mereka semasa mereka mandi bersama. Cara ini dikatakan dapat membantu melegakan tekanan pada otot anda, sekali gus, merangsang aliran susu badan.

Kesimpulannya, stres tidak mempengaruhi penghasilan susu ibu, seperti yang dinyatakan dalam artikel ini. Walau bagaimanapun, pastikan anda sentiasa positif dan bebas-stres bagi mencipta persekitaran yang sihat untuk anda dan bayi. Jika anda berasa murung, cara terbaik adalah bercakap dengan ahli terapi atau doktor.

Hello Health Group
 tidak menyediakan nasihat perubatan, diagnosis, atau rawatan.


Ladies... Selain Sista Ovari, Ini Jenis-jenis 'Cyst' Yang Perlu Kalian Ambil Tahu!

Sista, berfizikal seakan kapsul tertutup atau berstruktur seperti kantung. Isi kandungannya dipenuhi dengan cecair, separa pepejal, atau bahan bergas seakan lepuh. Ia juga hadir dalam pelbagai bentuk dan jenis
cyst
!

Ukurannya juga bervariasi daripada mikroskopik hingga sangat besar,
 mengikut jenis
cyst
. Bahkan, sista yang terlalu besar boleh menggantikan organ dalaman!

Pun begitu, majoritinya bersifat bukan barah (
benign
), tapi sesetengah sista juga boleh menjadi barah atau prakanser!

Sekiranya kantung dipenuhi nanah, ia menjadi indikasi sista telah dijangkiti dan akan berubah menjadi abses.

Untuk mendapatkan lebih banyak info tentang Kesihatan Wanita, sila dapatkannya
di sini.

Sista, apa penyebabnya?

Cyst
 kerap terbentuk dan boleh berlaku di mana sahaja kawasan badan. Mereka sering kali disebabkan oleh jangkitan, kelenjar sebum yang tersumbat, atau tindikan.

Beberapa penyebab utama sista merangkumi:

Parasit.

Ketumbuhan.

Kondisi genetik.

Kerosakan organ pada embrio yang sedang membesar.

Kecacatan pada sel.

Kondisi keradangan kronik.

Penyumbatan saluran dalam badan, menyebabkan cecair terkumpul.

Dalam kebanyakan kes,
sista jarang sekali mengakibatkan kesakitan kecuali jika pecah
, dijangkiti, atau meradang.

Gejala-gejala

Tanda dan simptomnya adalah berbeza-beza bergantung pada jenis sista itu sendiri.

Biasanya, pesakit akan mula sedar dengan kehadiran benjolan yang tidak normal, terutamanya apabila ia terbentuk di bawah kulit.

Bagi sista yang terletak di bahagian dalaman pula, seperti di buah pinggang atau hati, mungkin tidak menyebabkan simptom sama sekali.

Kewujudan mereka akan kekal misteri sehingga pesakit menjalani imbasan pencitraan seperti MRI, CT, atau ultrabunyi.

Sekiranya sista terbentuk di otak, ia boleh menyebabkan sakit kepala dan gejala lain.
Sista payudara juga boleh memicu rasa sakit.

Kenali jenis-jenis
cyst

Majoriti sista di bawah didiagnosis berdasarkan rupa dan teksturnya. Kadangkala, ujian lain diperlukan untuk melakukan diagnosis.

#1 Sista
dermoid

Sista
dermoid
 adalah pertumbuhan yang wujud semasa kelahiran.

Ia mengandungi struktur seperti rambut, cairan, gigi, atau kelenjar kulit.

Jenis
cyst
ini juga tumbuh dengan perlahan dan tidak menyakitkan kecuali pecah. Ia biasanya
 terbentuk di wajah, dalam tengkorak, belakang badan, dan di ovari.

Rawatannya mungkin memerlukan pembedahan untuk membuang sista kerana ia tidak akan hilang dengan sendirinya.

#2 Sista
ganglion

Benjolan jenis
cyst
ini paling kerap timbul di pergelangan tangan. Ia biasanya berbentuk bulat atau bujur dan dipenuhi dengan cecair bertekstur jeli.

Sista
ganglion
 adalah benjolan bukan kanser yang sering berlaku di sepanjang tendon atau sendi pergelangan tangan. Jenis sista ini juga boleh terbentuk di kaki dan pergelangan kaki.

Antara tanda yang boleh dikenal pasti; benjolan kecil bersaiz antara ¼ hingga 1¼ inci di tangan, lutut, atau kaki, bersifat ‘datang dan pergi’,
kebanyakannya menyakitkan terutamanya bila ada pergerakan.

Sista ini juga boleh hilang sendiri, atau doktor mungkin perlu mengubatinya dengan:

Pembedahan: Membuang sista semasa tidur

Fluid aspiration
: Doktor guna jarum dan picagari untuk keluarkan cecair

#3 Lipoma

Lipoma adalah ketulan berlemak yang tumbuh dengan perlahan dan paling kerap terjadi, terletak di antara kulit dan lapisan otot.

Anda boleh mengesannya dalam bentuk tunggal atau berkelompok dan biasanya bersaiz kurang dari 2 inci.

Ia juga boleh ditemui di bahu, leher, perut, dada,
 bahagian belakang atau tempat lain.

Jenis
cyst
ini mungkin tidak memerlukan rawatan. Namun, doktor mungkin akan menjalankan pembedahan sekiranya:

Membesar dengan cepat

Menyakitkan

Penampilan yang mengganggu

Menekan saraf dan menyebabkan kekebasan

#4
Pilomatrixoma

Juga dikenali sebagai
calcifying epithelioma of Malherbe
, sejenis tumor
appendageal
 bukan kanser dengan pembezaan terhadap sel-sel matriks folikel rambut.

Jenis
cyst
bersifat ketulan kecil dan keras ini, mungkin dijumpai di kepala, leher, lengan atau kaki.

Doktor mungkin akan mengesyorkan pembedahan untuk menyingkirkannya.

P
ilomatrixoma
 juga biasanya tidak akan tumbuh semula pasca-pembedahan.

#5
Pyogenic granuloma

Ini adalah pertumbuhan kulit yang kecil, bulat, dan
selalunya berwarna merah seakan berdarah.

Ini juga cenderung untuk berdarah kerana mengandungi sejumlah besar saluran darah. Turut dikenali sebagai
lobular capillary hemangioma
atau
granuloma telangiectaticum.

Ia bagaimana pun, mungkin menghilang tanpa rawatan. Tapi, pembedahan mungkin diperlukan dalam sesetengah kes, dan ia juga boleh dirawat melalui kaedah pembekuan.

#6 Sista
sebaceous

Jenis
cyst
ini pula cenderung berlaku di sekitar kulit wajah, leher dan torso.

Ia turut digelar
epidermoid
 atau sista
pilar
 yang membesar dengan perlahan dan tidak menyakitkan.

Sista
sebaceous
 dikatakan berpunca dari folikel bulu yang tersumbat.

Antara simptomnya merangkumi:

Boleh keluarkan cecair busuk

Benjolan bulat pada muka, leher, dada, perut atau belakang

Berukuran kurang dari 1/16 inci atau sebesar 4 inci

Boleh jadi menyakitkan, kemerahan atau sebaliknya

Jika mengalami kesakitan dan bengkak,
 tuam dengan kompres suam untuk kelegaan.

Kalau ia tidak menghilang sendirinya, doktor mungkin akan mengesyorkan pembedahan.

Ringkasan

Sista adalah kantung berisi cecair bersifat abnormal yang boleh terbentuk di mana-mana tisu badan. Ia kerap terjadi dan wujud dalam pelbagai jenis!

Faktor jangkitan, ketumbuhan, parasit, dan kecederaan boleh memicu sista. Namun, majoritinya adalah
benign.

Sekiranya anda bimbang dengan sista benjolan baru, segera temui doktor untuk mendapatkan diagnosis dan rawatan yang tepat.


Gemar Melancap Untuk Kepuasan Diri? Ini 5 Fakta Setiap Lelaki Perlu Tahu!

Apa itu melancap?
Untuk pengetahuan anda, ia adalah perbuatan memuaskan nafsu secara solo
. Ia seringkali dianggap sebagai tidak senonoh dan tidak bermoral.

Kebanyakan lelaki terutamanya yang masih remaja, sangat kerap melakukan perbuatan ini dalam usaha memuaskan keinginan dan kemahuan seksual mereka.

Ia kerana ketika usia ini, remaja mula mengenali seks dan sifat ingin tahu mereka yang sangat tinggi membuat mereka lebih cenderung mencuba pelbagai perkara berkaitan seks.

Namun begitu, terdapat satu persoalan yang sangat menakutkan bagi golongan lelaki iaitu adakah kerap melancap boleh jadi punca utama risiko mati pucuk?

Untuk mendapatkan lebih banyak info tentang Kesihatan Lelaki, sila dapatkannya
di sini.

Apa itu melancap? 5 fakta tentangnya!

Selain dapat memuaskan nafsu tanpa memerlukan kehadiran seorang pasangan untuk melakukan hubungan seks, ada beberapa lagi fakta menarik mengenai apa itu melancap yang perlu anda ketahui.

#1. Ia mempunyai risiko yang tersendiri

Perbuatan ini sememangnya tidak mempunyai risiko yang tinggi kerana ia adalah perbuatan seks yang paling selamat.

Tidak ada lagi individu yang mengalami
penyakit jangkitan kelamin (STD)
 melaluinya.

Namun melakukannya dengan terlalu kerap boleh menyebabkan kerengsaan kulit alat kemaluan dan membuat ia bengkak.

#2. Ia tidak mendatangkan manfaat seperti hubungan seks

Kajian menunjukkan hubungan seks akan mendatangkan manfaat terutamanya kepada lelaki.

Ia dapat menstabilkan tekanan darah serta menjamin kesihatan jantung dan prostat.

Pun begitu, manfaat ini hanya akan diperolehi
melalui hubungan seks bersama pasangan sahaja
, bukan melalui perbuatan melancap.

#3. Tidak ada kiraan normal untuk melancap

Menurut seorang pakar dalam bidang seksologi, Logan Levkoff, perbuatan melancap bergantung sepenuhnya kepada individu itu sendiri.

Tidak ada waktu, kadar dan tempoh spesifik yang dinasihatkan untuk melakukannya atau tidak.

Oleh itu, anda sebagai seorang remaja lelaki yang sudah matang mampu untuk membuat keputusan anda sendiri.

#4. Ia tidak akan merosakkan hubungan anda bersama pasangan

Apa itu melancap? Melancap atau onani ini sebenarnya hanya akan dilakukan oleh remaja lelaki ketika mereka sedang bujang dan tidak ada kena-mengena dengan pasangan mereka.

Perbuatan ini bukan semata-mata terdorong oleh keinginan seksual, namun ia juga merupakan satu rutin untuk menghilangkan stres atau memudahkan mereka untuk tidur.

#5. Ia dapat membantu kehidupan seks kelak

Menerusi perbuatan melancap,
remaja lelaki akan mula belajar mengenai seks
.

Ia dapat memberi mereka pengalaman dan pengetahuan yang diperlukan untuk mengetahui apa yang mereka suka atau tidak semasa melakukan seks.

 Ini sangat penting kepada remaja lelaki dan pasangannya agar mereka dapat meniti kehidupan seks yang indah apabila berkahwin kelak.

Pun begitu, individu yang beragama Islam adalah ditegah untuk melakukannya.

Jika dilakukan, ia akan menyebabkan anda mendapat dosa serta amalan anda tidak akan diterima buat sekian tempoh yang telah ditetapkan.

Di sebalik manfaatnya, terdapat banyak lagi mudaratnya. Antara yang paling menakutkan adalah mati pucuk.

Benarkah kerap melancap punca utama mati pucuk?

Ya, kerap melancap
mungkin akan menyebabkan berlakunya mati pucuk
(ED).

Ia adalah satu kondisi yang sangat ditakuti oleh para lelaki kerana ia akan menjejaskan kehidupan seks mereka terutamanya buat mereka yang sudah berkahwin.

Selain menjejaskan fizikal, mati pucuk juga akan menjejaskan emosi.

Ini kerana individu yang mengalami mati pucuk akan mula berasa tertekan dan hilang keyakinan diri.

Paling membimbangkan, ia juga merupakan punca utama penceraian bagi pasangan yang sudah berkahwin.

Pun begitu, walaupun kerap melancap adalah punca utama mati pucuk, terdapat juga beberapa punca-punca lain yang menyumbang kepada kondisi ini, termasuklah:

Stres

Emosi tidak stabil

Pengambilan ubatan

Kondisi kesihatan

Menghisap rokok

Meminum alkohol

Sudah tahu apa itu melancap, ini cara elak onani

Pertama sekali, anda perlu berikan masa kepada diri anda untuk rehat dan menenangkan fikiran.

Tinggalkan segala amalan tidak sihat seperti menghisap rokok, meminum alkohol, hidup sendentari, dan pemakanan yang tidak sihat.

Jika masih tidak membuahkan hasil, jangan pula berasa malu untuk dapatkan nasihat perubatan daripada pakar kesihatan reproduktif.

Selain itu,
anda perlu segera berhenti menonton pornografi
.

Dengan cara ini sahaja anda akan dapat mengurangkan keinginan untuk melancap, sekali gus mengelakkan risiko onani.

Anda perlu dapatkan bantuan pakar atau individu yang rapat dengan anda untuk mendapatkan dorongan dan sokongan bagi menghentikan tabiat negatif ini.

Sebagai individu yang beragama Islam pula, ketahuilah bahawa melancap adalah satu perbuatan yang berdosa serta tidak harus dilakukan dan diamalkan.

Agar seimbang hal dunia dan akhirat, wajarlah kita belajar tentang apa itu melancap dan kesannya serta menjalani kehidupan lebih baik dan sihat dan pada masa yang sama, tidak melanggar perintah Tuhan.